qundao/data-zh-poetry huggingface dataset:
宿慈氏寺
作者：欧大任
朝代：明

暝色寒栖处，申州古寺门。怀嵩思御鹿，近楚似闻猿。石几空经卷，山钟满给园。僧从贤隐至，相对竟无言。
宿罗二山居
作者：欧大任
朝代：明

华盖馀秋色，幽居一院云。疏松度明月，高卧对夫君。檐下鸣蛩近，灯前落叶闻。西山鸾鹤在，应自远人群。
宿龙门演公房
作者：欧大任
朝代：明

洛尘飞不到，夜久诵函经。磬近灯前发，莺新枕上听。河烟伊阙白，窗岫岳林青。一宿犹桑下，因题法藏铭。
寄丁元父
作者：欧大任
朝代：明

鳞羽不相及，姓名先已闻。烟波鄂渚客，井牧海阳君。浮筏牵江水，开窗过岳云。便应青琐谒，能忆白鸥群。
寄丁戊山人傅木虚歌
作者：欧大任
朝代：明

吾闻勾漏为二十二之洞天，窟穴勾曲非人寰。上有石峰千丈之崟岌，下有清溪万折之潺湲。普照岩前云出入，白沙洞口云沾湿。仙坛佛塔互低昂，宝盖灵幡复披拂。石鼎丹炉五百春，幽栖今有傅山人。道穷要眇归玄牝，心自虚无养谷神。闻君昨游豹子石，马退茅亭有仙迹。玉銮隐约不堪攀，玄圃峥嵘望何极。嗟余曾入大罗天，名在丹台石室边。蓬莱一谪违真侣，蹩躠风尘独可怜。王烈素书尚能识，石髓遇之傥堪食。时观紫气一登楼，愿拜青牛见颜色。君不见葛洪欲求勾漏丹，邓岳止之犹复还。乘风万里倏可至，迟尔归来罗浮四百三十二之仙山。
寄何元朗
作者：欧大任
朝代：明

曾闻子季移家处，小阁云深手自关。良常不隔神仙宅，秦望犹传大小山。金马直来孤梦远，银鱼焚后一身閒。知君颇有梅花句，岭上何时寄驿还。
寄何子启山人
作者：欧大任
朝代：明

青鸟来三岛，金庭近五湖。游仙携绿玉，饭客具彫胡。世业能编竹，閒身欲据梧。綵衣君自乐，绕膝更双珠。
寄何徵君
作者：欧大任
朝代：明

呦呦鸣鹿赋嘉宾，况有花开一洞春。紫气出关如老子，白衣为客亦山人。弓旌结辙烟霞远，冠带圜桥礼乐新。但使弦歌能化俗，由来黄绮不称臣。
寄余司理明复
作者：欧大任
朝代：明

安石榴花栀子齐，秣陵城下听莺啼。相思只隔长江水，人倚高楼震泽西。
寄余德甫
作者：欧大任
朝代：明

十载弹冠答圣朝，短衣今自傍渔樵。诗名不借青云大，交态谁疑白眼骄。病免风尘犹澒洞，居閒宾客未萧条。匡山只隔南禺路，醉把梅花上铁桥。
寄俞仲蔚
作者：欧大任
朝代：明

一苇不可渡，忆君东路遥。霜清江阁夕，叶落海门潮。旧业通儒素，深栖颂圣朝。书成千古事，应足老渔樵。
寄冢宰王公二首
作者：欧大任
朝代：明

台衡星照赤麟袍，家是王祥有佩刀。霄汉双飞鸿雁字，风云并起凤凰毛。龙门史待抽金匮，江左才应让彩毫。从此衣冠传盛事，驷车争看里门高。青云射策重名儒，竞爽谁如二子殊。杞梓荆南千岁干，骅骝燕北五花驹。荀郎表里知家学，韦相传经在帝都。遥想曲江春醉后，应随革履阙庭趋。
寄冢宰王公二首·其一
作者：欧大任
朝代：明

台衡星照赤麟袍，家是王祥有佩刀。霄汉双飞鸿雁字，风云并起凤凰毛。龙门史待抽金匮，江左才应让彩毫。从此衣冠传盛事，驷车争看里门高。
寄冢宰王公二首·其二
作者：欧大任
朝代：明

青云射策重名儒，竞爽谁如二子殊。杞梓荆南千岁干，骅骝燕北五花驹。荀郎表里知家学，韦相传经在帝都。遥想曲江春醉后，应随革履阙庭趋。
寄冯文在
作者：欧大任
朝代：明

江天楼阁似郊居，高卧扬雄一草庐。他日汉庭看执戟，十年先著太玄书。
寄刘伯玄
作者：欧大任
朝代：明

黄金何处有高台，纵辔中原亦壮哉。步比骅骝宁论力，赋成鹦鹉几怜才。浮沉双鲤河边去，惆怅三花岳顶开。久客自堪名傲吏，解龟还欲待君来。
寄刘希曾
作者：欧大任
朝代：明

刘向擅幽讨，名家富典坟。披縢睹河籍，削竹缉山文。白马高谈变，青羊别路分。瑶华枉承赠，西望庾关云。
寄区隐君
作者：欧大任
朝代：明

星高南极斗牛墟，中有鮀洲大隐庐。赐爵曾逢廱序礼，藏家半似酉阳书。鹤栖海树三花下，松偃山窗五粒馀。我亦汉庭贫曼倩，西游瑶水约何如。
寄吴伯纶
作者：欧大任
朝代：明

忆尔下帷地，江边久介居。门生趋立鹄，都讲报衔鱼。学擅淹中术，经传壁里书。东方犹削牍，诸葛已成庐。簪组心何累，箪瓢乐有馀。讵能谋伏腊，祇是狎樵渔。庭草秋烟积，山窗夜月虚。他时马南郡，幽躅更何如。
寄吴县傅明府伯俊
作者：欧大任
朝代：明

茂宰苏台日，词人历下生。才名驰上国，问讯过陪京。卜夕移花宴，行春带雨耕。思君题一札，遥寄阖闾城。
寄吴叔承
作者：欧大任
朝代：明

绿发朱颜四十春，清班侍从拖朝绅。起家已作青云客，结社还从白岳人。芝术山中年自给，鹭鸥溪上日相亲。汉廷我亦东方朔，君到金门忆小臣。
寄吴明卿
作者：欧大任
朝代：明

别矣金陵岁两徂，怀人落日在江湖。游曾太室周封史，赋似湘潭楚大夫。澹荡容余闲弄钓，峥嵘知尔老操觚。尺书远寄衡阳雁，不道天南是海隅。
寄吴明卿
作者：欧大任
朝代：明

湛湛长江枫树林，故人何处寄高吟。城盘鄂渚开云梦，山倚钟台望汉阴。鸿起每劳双目送，凤衰宁为二毛侵。潇湘鼓柁曾吴咏，风雨操琴尚楚音。结佩早捐兰茝恨，灌畦甘息桔槔心。刘虬不惮移家远，禽庆应期住岳深。忆昔几同燕市筑，别来三听洛阳砧。遥知卞令峰犹距，已愧东方陆自沉。紫盖梦驰思把袂，青门书去报抽簪。扁舟南下须乘兴，未必烟涛不可寻。
寄吴明卿
作者：欧大任
朝代：明

黔中万里忆君劳，我向罗浮药市逃。归兴已同鸾啸远，诗名敢并雁行高。山间白帻空皮骨，海内青云各羽毛。才子汉廷徵尽入，可能一字寄蓬蒿。
寄吴虎臣汪仲淹二子
作者：欧大任
朝代：明

丰干曾有尺书裁，木末芙蓉两度开。紫气青牛何日遇，朱霞白鹄半天来。将因夜月乘租舫，可及秋风过钓台。倘入名山还报汝，江南空忆大鄣才。
寄大中丞莆田林公
作者：欧大任
朝代：明

药洲曾忆执经游，一别梅关十二秋。疲病风尘犹闭户，飘零南北自登楼。家人产薄何尝问，国士恩深未易酬。闻道蒲轮辞不起，相思欲上木兰舟。
寄大司徒钟阳马公
作者：欧大任
朝代：明

桂冠神武事烟波，大老三朝出入多。塞下飞刍曾煮海，宣房沉璧已成河。隐堪白首餐松柏，赐有黄金醉薜萝。闻道殿庭思曳履，幔亭秋宴兴如何。
寄大司空郢中曾公十四韵
作者：欧大任
朝代：明

云梦风清麟凤出，祝融天启八千期。幼龄德器传三楚，壮岁才名完四陲。制锦受徵贤令起，含香入奏省郎推。关门策骏趋秦士，燕地攻驹走塞儿。已向奉车严仆正，更从授钺统戎麾。占乌蜀幕迎开府，饮马巴川待誓师。充国诸屯留戍久，孔明五月渡泸迟。将军即垒平都掌，元老铭勋勒九丝。梦召灌坛祈父后，星寒贯索大江湄。畴咨遂正冬官位，宅揆应逢圣主知。眷以股肱承简命，真看五十拜台司。朱提宣赐缄文绮，紫诰疏封照赤墀。遥想衣冠为寿日，正当霄汉被恩时。陪京尚隔瞻槐棘，延首河山寄颂诗。
寄大司马濮阳苏公
作者：欧大任
朝代：明

司马仙班压汉貂，赤松何事早相招。乞身剑履星辰近，挥手烟霞海岱遥。镜水已能留贺监，玉关那得老班超。谁知濮上持竿客，白首勋名在圣朝。
寄大行惟和
作者：欧大任
朝代：明

闻道皇华使，偏承汉主恩。风云随玉节，岁月待輶轩。戏綵歌华黍，分庭拜采蘩。何时张博望，飞旆出河源。
寄孔元锡
作者：欧大任
朝代：明

踯躅开无数，辛夷尚未稀。子规何处去，早唤故人归。
寄宁夏张中丞助甫
作者：欧大任
朝代：明

重臣开府赫连城，戏下新屯百万兵。大赤独持劳远檄，飞黄先跃授长缨。贺兰晓望风云入，花马秋深鼓角行。画取镇番牧汉地，张家何但受降名。
寄宣府吴中丞
作者：欧大任
朝代：明

北门笳鼓散天骄，万里连营节制遥。搜虏夜驱沙苑马，射生秋落黑山雕。军中裨将咸推毂，帐下降戎半珥貂。笔橐长安吾独老，云台西望霍嫖姚。
寄屠青浦长卿
作者：欧大任
朝代：明

四明才子建安风，曾向陶郎赋月同。谁可谷阳留召父，已闻东海得于公。商飙开馆初辞燕，碣石飞书不待鸿。五斗浊醪能饷客，问君何日醉新丰。
寄张助甫
作者：欧大任
朝代：明

魏阙重来气色新，一时推毂起沉沦。暂劳分陕犹雄长，谁念游梁已倦人。折柳不堪千骑雨，看花又过五陵春。尺书经岁关门隔，目送飞鸿尽向秦。
寄张希周明府
作者：欧大任
朝代：明

西望湟溪欲溯源，寿星光烛太微垣。赋归蚤去称彭泽，投老遗安似鹿门。静福山开藏剑石，昌黎台傍读书园。伏生经学曾同授，黄发庞眉道更尊。
寄张羽王
作者：欧大任
朝代：明

书札经年到，建章春色开。荆衡云尽入，江汉雁方来。西笑今何远，南冠且莫哀。岂因鹦鹉赋，能困祢生才。
寄张羽王
作者：欧大任
朝代：明

千里一尺素，西来烹鲤鱼。谁云始安郡，不似茂陵居。天地閒欹枕，烟霞老著书。相思何以报，吾已学真如。
寄张肖甫时备兵天雄
作者：欧大任
朝代：明

久忆铜梁客，曾传剑阁铭。留屯漳水白，倚垒太行青。尊俎临沙麓，风云出井陉。南来新入部，何处望双星。幕府容谁入，襜帷不可同。按章三辅肃，倚啸故关雄。白发兵戈后，黄尘睥睨中。军劳酬圣主，恩已拜彤弓。边隅今不耸，赵魏近何如。晓色收烽燧，秋声傍羽书。投醪雕马水，凭轼昼熊车。高宴军中乐，题诗一寄予。中原惟骋目，尺素到应难。意气高悬榻，才名老据鞍。黄榆风骠立，大卤雪雕盘。未得从君去，吴钩夜夜看。
寄张肖甫时备兵天雄·其一
作者：欧大任
朝代：明

久忆铜梁客，曾传剑阁铭。留屯漳水白，倚垒太行青。尊俎临沙麓，风云出井陉。南来新入部，何处望双星。
寄张肖甫时备兵天雄·其三
作者：欧大任
朝代：明

边隅今不耸，赵魏近何如。晓色收烽燧，秋声傍羽书。投醪雕马水，凭轼昼熊车。高宴军中乐，题诗一寄予。
寄张肖甫时备兵天雄·其二
作者：欧大任
朝代：明

幕府容谁入，襜帷不可同。按章三辅肃，倚啸故关雄。白发兵戈后，黄尘睥睨中。军劳酬圣主，恩已拜彤弓。
寄张肖甫时备兵天雄·其四
作者：欧大任
朝代：明

中原惟骋目，尺素到应难。意气高悬榻，才名老据鞍。黄榆风骠立，大卤雪雕盘。未得从君去，吴钩夜夜看。
寄张高州
作者：欧大任
朝代：明

诏赐黄金出帝州，使君名在御屏留。箧书曾问张安世，竹马重迎郭细侯。百粤山川劳北望，五陵冠盖尚南游。袖中简奉高梁去，不是江淮卧治秋。
寄徐子与
作者：欧大任
朝代：明

汝南尊酒送征轮，何事君为去国人。汉日将军逢醉尉，楚天渔父识孤臣。瑶华独忆飘零远，金埒空闻贵幸新。早晚承明应再入，谁容烟艇五湖春。
寄戚将军
作者：欧大任
朝代：明

都护临边玉帐风，东方千骑尽成虹。穰苴本自名司马，回纥偏能畏令公。客草檄书多讲艺，兵收戈甲不言功。黄花塞上遥称庆，愿得朱颜日似童。
寄戚少保
作者：欧大任
朝代：明

貂冕临戎慷慨多，朝廷南顾更如何。齐中兵法尊司马，海上楼船待伏波。莲萼纯钩冲斗出，桃花探骑蹴霜过。军前吹笛门生几，谁似阴山敕勒歌。
寄挽沔阳陈公宪卿次秋夜见怀韵
作者：欧大任
朝代：明

夏汭园荒难识面，玉衡星暗易伤怀。歌成孤凤深逃楚，书带双鱼不入淮。酒客谁同三雅爵，词人宁废八关斋。青山终笑刘伶锸，十载知君照已埋。
寄文休承
作者：欧大任
朝代：明

十载金门共尔趋，今闻矍铄老姑苏。太丘乡行康成学，谁信名儒在五湖。
寄方太常
作者：欧大任
朝代：明

满目浮云过，惟君善闭关。思玄平子宅，抱膝武侯山。酒熟奇谁问，诗成句自删。江东消息好，须赋二京还。
寄方山人景武时从戚大将军在岭外
作者：欧大任
朝代：明

蓟门传尺素，白下久相闻。学似陈书记，行随霍冠军。岭云朱鹭曲，江雨白鸥群。秋晚吾将去，扶藜一问君。
寄方比部士功
作者：欧大任
朝代：明

艺苑西江有大家，蹉跎怜我自天涯。青山欲访匡君鹿，白发难求葛令砂。但诵马蹄消日月，强支鸡骨卧烟霞。寄书为问丛生桂，金粟年来几度花。
寄方藩伯
作者：欧大任
朝代：明

雁过江南梦渐多，十年燕草送鸣珂。关中饷待萧丞相，海上军劳马伏波。琛贡百蛮应已入，铭题五岭更如何。野人怀惠思归去，惟与渔樵一醉歌。
寄朱子深
作者：欧大任
朝代：明

尺书征雁寄苍茫，江国词人一草堂。綵笔醉挥霜雪色，宝刀寒射斗牛光。夜留孤月悬匡岳，秋涌飞涛挂豫章。宾客欲从飞盖后，不妨歌吹荐华觞。
寄朱孔炎宗侯
作者：欧大任
朝代：明

十载河间学，三雍奏玉除。箧馀前代草，阁有秘方书。隐几冠仍箨，清斋食是蔬。西园最相忆，飞盖更何如。
寄朱宗良
作者：欧大任
朝代：明

贞松绝巘垂，黄鹄青冥徙。丘中一士卧，四顾莽荆枳。飒沓青霞飞，萧椮白云起。林飙振木叶，窗牖蒙葛藟。幽栖断来径，居自远尘轨。饥逢石髓餐，散帙时隐几。流坎任吾生，麇鼯随所止。昔日青门侯，今见于陵子。思君同隐怀，川途渺千里。罗浮望匡庐，倏借王生履。因往證菩提，悠然共秋水。
寄朱怀庆
作者：欧大任
朝代：明

岂谓长安别，飘蓬各远哉。君方怀魏阙，予亦下燕台。河内褰帷过，江东鼓柂来。秋鸿应早度，好寄八行裁。
寄朱灌甫宗尉
作者：欧大任
朝代：明

苍茫秋色满中原，千骑如云飞盖尊。自笑谈高留稷下，未缘虚左过夷门。鸣笙此地连缑岭，修竹何年傍兔园。不为游梁称赋客，汉家经术重王孙。
寄朱用晦
作者：欧大任
朝代：明

鼎食宁论似素封，西江朱履尽相从。趋前拜客觞频送，虚左迎人辔愈恭。门约白云为八鹤，城连紫气是双龙。由来仙者多能侠，期尔香炉第几峰。
寄朱邦宪二首
作者：欧大任
朝代：明

才名入洛未相逢，我忆云间陆士龙。明月扁舟何处路，为君持楫下吴淞。谭诗匡鼎解人颐，岂似朱游折角时。三泖烟中吹笛去，流波空讯十年期。
寄朱邦宪二首·其一
作者：欧大任
朝代：明

才名入洛未相逢，我忆云间陆士龙。明月扁舟何处路，为君持楫下吴淞。
寄朱邦宪二首·其二
作者：欧大任
朝代：明

谭诗匡鼎解人颐，岂似朱游折角时。三泖烟中吹笛去，流波空讯十年期。
寄李于鳞
作者：欧大任
朝代：明

屏居犹在列仙乡，十二楼台蜃雾旁。客自函关占紫气，世从鲁甸识灵光。窗前海近弹琴润，岳顶云来散帙凉。难向此中歌白雪，相将看日到扶桑。高楼不下绝风尘，傲吏当年早乞身。金匮山经藏岱岳，石渠门客出咸秦。酒曾累日逢中圣，赋更何时奏大人。海内从来誇御李，愿从骑鹿过千春。
寄李于鳞·其一
作者：欧大任
朝代：明

屏居犹在列仙乡，十二楼台蜃雾旁。客自函关占紫气，世从鲁甸识灵光。窗前海近弹琴润，岳顶云来散帙凉。难向此中歌白雪，相将看日到扶桑。
寄李于鳞·其二
作者：欧大任
朝代：明

高楼不下绝风尘，傲吏当年早乞身。金匮山经藏岱岳，石渠门客出咸秦。酒曾累日逢中圣，赋更何时奏大人。海内从来誇御李，愿从骑鹿过千春。
寄李于鳞二首
作者：欧大任
朝代：明

我昔泰山隅，窈窕逢二童。云有一真人，翱翔紫虚中。手翳金芝草，乘彼双飞龙。玄豹戏其西，玉鹤鸣其东。朝夕讲要眇，王乔与韩终。童子导谒入，可望不可从。真人谓我前，蒲伏于下风。金柈药一丸，服之淩太空。身轻飒毛羽，倏忽还崆峒。弭节一望之，扶桑日曈曈。行将谒东父，去矣游无穷。八荒不可历，九夷非可居。遥睇白雪楼，仙人之所庐。飘飘忽欲往，六翮淩天衢。浮云翼我毂，高风吹我裾。徘徊东厢下，旷劫还来趋。其前当员峤，后则为岱舆。鸾歌凤亦舞，螭龙夹门枢。东方沆瀣浆，嗽之粗秽除。蟪蛄不及秋，宁与天壤俱。超举谁谓远，怊怅将焉如。
寄李于鳞二首·其一
作者：欧大任
朝代：明

我昔泰山隅，窈窕逢二童。云有一真人，翱翔紫虚中。手翳金芝草，乘彼双飞龙。玄豹戏其西，玉鹤鸣其东。朝夕讲要眇，王乔与韩终。童子导谒入，可望不可从。真人谓我前，蒲伏于下风。金柈药一丸，服之淩太空。身轻飒毛羽，倏忽还崆峒。弭节一望之，扶桑日曈曈。行将谒东父，去矣游无穷。
寄李于鳞二首·其二
作者：欧大任
朝代：明

八荒不可历，九夷非可居。遥睇白雪楼，仙人之所庐。飘飘忽欲往，六翮淩天衢。浮云翼我毂，高风吹我裾。徘徊东厢下，旷劫还来趋。其前当员峤，后则为岱舆。鸾歌凤亦舞，螭龙夹门枢。东方沆瀣浆，嗽之粗秽除。蟪蛄不及秋，宁与天壤俱。超举谁谓远，怊怅将焉如。
寄李伯承
作者：欧大任
朝代：明

看花春尽蓟门杯，一出承明尚未回。曾是词臣随玉辇，岂堪西望柏梁台。南谯父老拥旌游，杯底黄河百折流。落日离骚君莫读，浮云那似楚江秋。风尘九折畏途多，濠上观鱼且自歌。天末故人题尺素，漆园为吏意如何。君上秋风百尺台，白云片片乱鸿哀。江潭此去三千里，那得瑶华远寄来。
寄李伯承·其一
作者：欧大任
朝代：明

看花春尽蓟门杯，一出承明尚未回。曾是词臣随玉辇，岂堪西望柏梁台。
寄李伯承·其三
作者：欧大任
朝代：明

风尘九折畏途多，濠上观鱼且自歌。天末故人题尺素，漆园为吏意如何。
寄李伯承·其二
作者：欧大任
朝代：明

南谯父老拥旌游，杯底黄河百折流。落日离骚君莫读，浮云那似楚江秋。
寄李伯承·其四
作者：欧大任
朝代：明

君上秋风百尺台，白云片片乱鸿哀。江潭此去三千里，那得瑶华远寄来。
寄李本宁太史期游栖霞句曲闻其已从豫章新安过吴门予将渡江次石头待之
作者：欧大任
朝代：明

东游闻汝访灵威，庐阜鄣山策几挥。天地可容双剑合，风尘吾乞一筇归。江边待客歌持楫，汉上逢人问息机。已约茅君秋月下，藏书须到石门扉。
寄李袭美比部
作者：欧大任
朝代：明

李家供奉笔如杠，梦里相随骑每双。我向青溪开竹馆，君归丹水放兰艭。呼来鸿鹄将栖岳，采得芙蓉自涉江。四百峰头秋可到，封书须寄白云窗。
寄李郡博子荩
作者：欧大任
朝代：明

先朝释褐省郎中，谪宦犹居白雪堂。齐客风流推稷下，鲁儒文学在吴乡。衔鱼已听诸生报，割肉曾闻侍从狂。东望姑苏秋雁渺，尺书何日到江阳。
寄杨山人维五酒
作者：欧大任
朝代：明

白首无机似汉阴，桔槔闲挂在中林。鳣堂讲授诸生业，虎洞沉冥百代心。盘蕨自堪供岁久，杖藜何必入山深。一尊且寿罗浮酒，莫笑疏家少赐金。
寄林廉州
作者：欧大任
朝代：明

大廉山拥阁嵯峨，铜虎家传九牧多。郡里干旌朱季颂，田间举锸白渠歌。珠还合浦皆明月，柱画分茅更伏波。曾是十年荣侍从，春秋趋对近如何。
寄梁舍人思伯
作者：欧大任
朝代：明

紫宸肃穆拜恩时，裴瓒风神众所推。春满龙池三月雨，日高鸡树万年枝。看花右掖封章少，视草西台刻漏迟。共识平津能待士，由来东阁几人窥。
寄梁计部孔适比以崇安令召入
作者：欧大任
朝代：明

幔亭仙吏入班司，十载重来睹汉仪。宫鹊尚随玄武仗，江云长护定昆池。青溪把酒游偏洽，画省裁诗出每迟。君见白门千树柳，风烟何处寄相思。
寄永宁伦明府
作者：欧大任
朝代：明

风流为政地，闻道桁杨闲。舟泛琴亭水，楼看玉笥山。书劳驰凤阙，入奏待鹓班。仗内双飞舄，仙郎几日还。
寄江子云
作者：欧大任
朝代：明

淮阴枚叔尔同乡，赋里江涛字几行。秋水只堪论濮上，白云犹自堕沧浪。溪舲一系双莲阁，山笥曾抄五石方。东海何时明月色，觅余千尺钓丝长。
寄汪中丞伯玉
作者：欧大任
朝代：明

楼船百万旧征南，闽海风涛久已谙。谁为伏波怜薏苡，空劳渔父问江潭。灯前自拂青萍剑，松下今抽白玉簪。只恐鸣驺将入谷，未容精舍事瞿昙。
寄汪中丞伯玉时抚郧阳二首
作者：欧大任
朝代：明

诏书络绎勋鸣驺，三楚来分圣主忧。开府一星悬执法，明堂四岳领诸侯。功多沧海艅艎日，赋倚雄风羽猎秋。庾亮胡床情不浅，啸歌何但似江州。千家汤沐重襄郧，人喜褰帷得使君。岘首碑题羊叔子，粤南星避马将军。门生玉笛行间奏，宾客铜鞮醉后闻。投笔欲从趋府吏，珠旗犹隔楚江云。
寄汪中丞伯玉时抚郧阳二首·其一
作者：欧大任
朝代：明

诏书络绎勋鸣驺，三楚来分圣主忧。开府一星悬执法，明堂四岳领诸侯。功多沧海艅艎日，赋倚雄风羽猎秋。庾亮胡床情不浅，啸歌何但似江州。
寄汪中丞伯玉时抚郧阳二首·其二
作者：欧大任
朝代：明

千家汤沐重襄郧，人喜褰帷得使君。岘首碑题羊叔子，粤南星避马将军。门生玉笛行间奏，宾客铜鞮醉后闻。投笔欲从趋府吏，珠旗犹隔楚江云。
寄汪德弘陆华甫吴虎臣黄定甫吴子化吴孝甫卞长卿吴叔承程良学邵长孺倪惟思十一子
作者：欧大任
朝代：明

十二城边南北分，飘零剑舄易离群。笳吹夜雨那堪醉，木落秋风不可闻。淮女孤舟频送客，楚人芳草最思君。书来好寄枚乘作，无数征鸿傍海云。
寄沈嘉则
作者：欧大任
朝代：明

布衣任侠论交期，尺牍长安报已迟。八十诗成怀自咏，五千言在去何之。床头风雨双钩出，餐里烟霞一灶随。东海浮家曾定否，杖藜吾欲访茅茨。
寄浔州陈郡丞
作者：欧大任
朝代：明

君求勾漏几年游，关内何如万户侯。黔北路犹通郡郭，粤南人自忆江楼。襜帷乍出湘漓月，羽扇曾挥骆越秋。信美亦知深恋阙，赋成宁但胜荆州。
寄淮安陈使君玉叔二首
作者：欧大任
朝代：明

广陵思蓟雪，汝水望淮山。剑别龙难合，书成雁未还。波涛秦石外，印绶楚渔间。问我今何状，秋风自闭关。请郡年犹少，来分圣主忧。蒹葭沧海暮，鼓角楚城秋。廷尉秦持法，邦君汉列侯。金茎知在望，春色入皇州。
寄淮安陈使君玉叔二首·其一
作者：欧大任
朝代：明

广陵思蓟雪，汝水望淮山。剑别龙难合，书成雁未还。波涛秦石外，印绶楚渔间。问我今何状，秋风自闭关。
寄淮安陈使君玉叔二首·其二
作者：欧大任
朝代：明

请郡年犹少，来分圣主忧。蒹葭沧海暮，鼓角楚城秋。廷尉秦持法，邦君汉列侯。金茎知在望，春色入皇州。
寄濮州苏子川子冲兄弟
作者：欧大任
朝代：明

闻君濮上卧烟萝，兄弟才名二谢多。玉树春风飞梦远，金茎佳气早鸿过。钓台艇畔庄周石，草阁帘前瓠子河。倘忆倦游梁苑客，可无书札慰蹉跎。
寄王仲房
作者：欧大任
朝代：明

闻君久托远游心，浮世行藏自陆沉。掌记军中曾入幕，飞书海上亦辞金。扁舟夜钓黄湖冷，精舍秋移白岳深。谡谡松风何处听，杖藜吾欲一相寻。
寄王元美
作者：欧大任
朝代：明

弇山把袂忽三秋，自向沧江伴白鸥。谢傅故应怜小草，张融犹得住扁舟。砂求勾漏今非令，瓜种青门旧是侯。缥缈楼高飞梦远，为君支策上罗浮。
寄王光禄应瑞
作者：欧大任
朝代：明

北征何日赋骊驹，底事南山恋旧庐。乐署俸钱聊自适，步兵监酒更何如。心驰远道空成梦，交绝当途未有书。君去平津东阁上，莫云词客滞公车。
寄王太守公仪
作者：欧大任
朝代：明

东望烟波秋可怜，故人消息尚茫然。闽中雁字三千里，岭下骊歌十五年。野径萧条餐菊兴，沧江留滞钓鱼船。他宵平远台前月，尚可从君醉九仙。
寄王子新
作者：欧大任
朝代：明

杨子秋风十载馀，白门消息近何如。共知城阙能招隐，岂但江潭可卜居。阮籍独闻苏岭啸，马卿今著茂陵书。烟波渺渺难逢汝，四百峰头已结庐。
寄王屋山刘居士二首
作者：欧大任
朝代：明

梦入烟萝山，一攀云中驾。至今闻仙钟，恍惚瑶台下。北寻小有洞，是昔轩辕家。何日从夫子，天坛扫落花。
寄王屋山刘居士二首·其一
作者：欧大任
朝代：明

梦入烟萝山，一攀云中驾。至今闻仙钟，恍惚瑶台下。
寄王屋山刘居士二首·其二
作者：欧大任
朝代：明

北寻小有洞，是昔轩辕家。何日从夫子，天坛扫落花。
寄王懋功因询皓上人徐居士
作者：欧大任
朝代：明

王郎涴壁慕家鸡，文苑名高父子齐。山拟谢安营白土，宅连江总夹青溪。江边弄笛人何在，雪后乘舟路不迷。为访支公与玄度，旧游多在秣陵西。
寄田子艺
作者：欧大任
朝代：明

凤乎千古士，君但汉田郎。老作申州客，官犹博士堂。陪游行橐笔，起草入含香。戢羽吾将去，分飞愧雁行。
寄福懋上人
作者：欧大任
朝代：明

吴门兵后转萧条，欲访高僧不惮遥。夜月竹堂谁听梵，秋烟笠泽几扬桡。买山应被深公笑，入社那辞慧远招。古寺钟声霜后近，客船何日过枫桥。
寄答区太史用孺
作者：欧大任
朝代：明

玉署追趋星佩垂，看君綵笔冠当时。校雠天禄然藜近，侍从甘泉听漏迟。书去五年题墣满，梦随双阙望罘罳。凭高缥缈风云气，白发青萍未可期。
寄胡秀才智卿
作者：欧大任
朝代：明

汝兄向予道，力学识君贤。散帙青山下，持经绛帐前。鲲鹏今已徙，骐骥不须鞭。喜得通家弟，风云正少年。
寄胡郡伯
作者：欧大任
朝代：明

郡阁君来已及瓜，怜余为客未还家。礼尊下榻逢迎简，诏许褰帷父老誇。独忆千觞南海月，曾同九日广陵花。王褒欲奏中和颂，四百峰头卧紫霞。
寄致政区温州
作者：欧大任
朝代：明

东嘉大郡解簪裾，七十衔恩赋遂初。肄水凫鸥迎进艇，崧台麋鹿待悬车。家辞句曲先生禄，山就龙门太史书。三凤翩翩前上寿，丈人安坐乐何如。
寄致政周琼州
作者：欧大任
朝代：明

一从初服谢纷华，吾道荆南几大家。海上谁能忘露冕，岭头应自忆梅花。当门令子将传笏，讲席诸生半赐麻。方朔金闺寻旧约，祝融何日共餐霞。
寄致政太宰咸宁王公
作者：欧大任
朝代：明

渭水秋风白发新，廷中曳履识元臣。共传一代摛文笔，自许三朝报主身。天禄书成题姓字，东都人去偃经纶。挥金知有盈觞酒，倦客何由一到秦。
寄芾斯宗侯
作者：欧大任
朝代：明

豫章千岁冠洪都，忽向西堂涌坐隅。汉姓谁能称祭酒，周家犹得拜司徒。鹤来缑氏青丝辔，醑出河东白玉壶。我上罗浮为君寿，肯将鸿宝寄潜夫。
寄苏亲家叔郊时六十一初度因致遥祝
作者：欧大任
朝代：明

两家世好似朱陈，击壤三朝祝颂新。高卧啸从苏岭客，太平耕是鹿门人。閒来日月惟藜杖，醉后烟霞一葛巾。綵服更看娱白发，洛园睢社碧江春。
寄苏子冲
作者：欧大任
朝代：明

酒钱正待苏司业，三月水边多丽人。君自曲江骑马过，那能不醉五陵春。
寄苏子新
作者：欧大任
朝代：明

敬客知公子，通家托长兄。早传梅石赋，不负竹林情。开径期羊仲，淩云羡马卿。思君若河水，何以到鄄城。
寄苏子长
作者：欧大任
朝代：明

季子貂裘在，何年作隐沦。金扉曾谢禄，瑶草足娱亲。林似听莺日，山疑卧虎春。悠悠濮台水，今见钓鱼人。
寄范于公祠部兼讯王百谷
作者：欧大任
朝代：明

曾忆为郎久，祠官秩更清。握兰趋建礼，起草直承明。有梦寻东省，何人念长卿。王褒今待诏，因尔寄同声。
寄蔡判官伯华
作者：欧大任
朝代：明

谪吏书成否，闽中已四年。丹砂江客赋，斥卤海王篇。鸡犬看茅舍，儿童榜钓船。主恩曾不薄，咫尺五云天。
寄袁舍人
作者：欧大任
朝代：明

紫薇供奉几经春，麟趾书成奏御频。待曙禁莺千啭近，拂烟宫柳万条新。诏留句曲陶居士，诗让樊川杜舍人。乞得鉴湖游未倦，白鸥何事便相亲。
寄袭克懋二首
作者：欧大任
朝代：明

姓名闻海岱，始就竹西寻。傍汝飘零色，怜予涕泪深。闭关存傲骨，说剑托雄心。苜蓿差相慰，无愁雪满簪。高斋横讲席，应不废飞觥。何事淮南客，犹忆历下耕。交情殊惨淡，诗句独峥嵘。我向沧洲外，逢人寄杜蘅。
寄袭克懋二首·其一
作者：欧大任
朝代：明

姓名闻海岱，始就竹西寻。傍汝飘零色，怜予涕泪深。闭关存傲骨，说剑托雄心。苜蓿差相慰，无愁雪满簪。
寄袭克懋二首·其二
作者：欧大任
朝代：明

高斋横讲席，应不废飞觥。何事淮南客，犹忆历下耕。交情殊惨淡，诗句独峥嵘。我向沧洲外，逢人寄杜蘅。
寄许元复
作者：欧大任
朝代：明

蓟门分袂四年馀，近得琅琊尺素书。鱼吏烟波差可恋，马曹官舍更何如。郡当淮口遥连泗，山过江南尽入滁。目送飞鸿频忆汝，秋深莫遣八行疏。
寄许殿卿
作者：欧大任
朝代：明

三年岭峤望中原，赤管还来荷帝恩。授简梁园诸子散，和歌燕市几人存。客知蒋诩能开径，玄似杨雄独闭门。羡尔秋风华不注，白云犹自傍清尊。
寄谢茂秦
作者：欧大任
朝代：明

邺下使空返，潞南书更难。祇应劳远梦，何以报加餐。宾客平原散，衣裘上党寒。行藏君莫问，吾自老江干。
寄赠曾以三督学关中
作者：欧大任
朝代：明

阊阖云开气象新，西京礼乐重儒臣。观风一过邠岐下，不用诸生论借秦。解颐匡鼎去谈经，西学长安佩尽青。槐市翩翩能论难，秋风催送入彤廷。轺车西望说经台，万里关门紫气来。侍从只今持玉节，崆峒先问广成回。华岳岧峣一振衣，仙人掌上露初晞。醉歌郢曲三峰下，从此天门白雪飞。天马西来亦汉恩，临洮刍秣向中原。君看百万飞黄入，燕市千金且莫论。作赋谁如楚大夫，词人偏解诵西都。终南渭水高秋色，阁上晴虹一片孤。
寄赠曾以三督学关中·其一
作者：欧大任
朝代：明

阊阖云开气象新，西京礼乐重儒臣。观风一过邠岐下，不用诸生论借秦。
寄赠曾以三督学关中·其三
作者：欧大任
朝代：明

轺车西望说经台，万里关门紫气来。侍从只今持玉节，崆峒先问广成回。
寄赠曾以三督学关中·其二
作者：欧大任
朝代：明

解颐匡鼎去谈经，西学长安佩尽青。槐市翩翩能论难，秋风催送入彤廷。
寄赠曾以三督学关中·其五
作者：欧大任
朝代：明

天马西来亦汉恩，临洮刍秣向中原。君看百万飞黄入，燕市千金且莫论。
寄赠曾以三督学关中·其六
作者：欧大任
朝代：明

作赋谁如楚大夫，词人偏解诵西都。终南渭水高秋色，阁上晴虹一片孤。
寄赠曾以三督学关中·其四
作者：欧大任
朝代：明

华岳岧峣一振衣，仙人掌上露初晞。醉歌郢曲三峰下，从此天门白雪飞。
寄赵使君修甫
作者：欧大任
朝代：明

解归何处不堪诗，束带那能见小儿。隋苑飞旌青柳送，秦邮急桨白鸥窥。执鞭但可期千载，覆瓿空劳论一时。君自词人称傲吏，江湖分手寄相思。
寄赵计部梦白时监仓天津
作者：欧大任
朝代：明

一出铜驰几望京，词人籍甚赵郎名。文推邺下刘公干，狂似陈留阮步兵。清啸高楼遮海戍，转输连舰发津城。溯波双鲤无因至，何限中原尺素情。
寄远曲答巍甫佳甫
作者：欧大任
朝代：明

君家兄弟名翩翩，三张二陆相后先。武邑华亭今可继，一蹴已度骅骝前。君在章曲江，我在粤海边。风萍一别二十年，中间消息凭尺素，鱼腹雁足时不传。昨者书邮自大庾，豫章急桨上横浦。开缄赠我双琅玕，写寄离怀几寒暑。百花洲上始相逢，忆别湖烟更湖雨。解归曾过灌婴城，咫尺龙沙未停橹。把臂无由一共君，从此相思梦中语。我岁垂八十，君未及五旬。我不可来君且住，匡庐秋月罗浮春。会时欢，别时怨。风萍何日重相见，君莫似东飞伯劳西飞燕。
寄远词二首
作者：欧大任
朝代：明

珠尽啼痕犹凝，玉消愁色方新。明月关山万里，回文欲寄情人。荡子经年未还，几看破镜云间。只道雁衔书至，雁门何处关山。
寄远词二首·其一
作者：欧大任
朝代：明

珠尽啼痕犹凝，玉消愁色方新。明月关山万里，回文欲寄情人。
寄远词二首·其二
作者：欧大任
朝代：明

荡子经年未还，几看破镜云间。只道雁衔书至，雁门何处关山。
寄送王宪副敬美督学秦中
作者：欧大任
朝代：明

关门驱马镂银鞍，尺一依然柱后冠。书掌四方周外史，地雄三辅汉长安。儒宗经笥劳题版，弟子缁林列讲坛。自昔河汾家学贵，风云须向二华看。
寄邝子乾
作者：欧大任
朝代：明

极目扶溪路渐分，冥鸿西去独离群。太玄已就窗间草，内景常参石上文。策蹇难寻西涧雪，寄梅应带北山云。汉庭好少今何日，更拟冯唐老见君。
寄邹学宪彦吉王山人大
作者：欧大任
朝代：明

太白山高表晋陵，一时坛坫已同登。近来海内为长句，谁似江东有中兴。羁旅知从吴下客，羼提何异雁门僧。相思欲寄双鱼去，十月梁溪尚未冰。
寄郑克一
作者：欧大任
朝代：明

故人高卧久藏名，有约来同旧酒鎗。闻道公车求茂异，名儒将召郑康成。
寄郑克一
作者：欧大任
朝代：明

落魄还家舌尚存，幽栖江渚自成村。梅边有鹤归烟艇，菊下何人送酒尊。闭户已从嵇叔锻，卜邻新灌吕安园。知君谷口人来少，杖策相从欲避諠。
寄郑武缘
作者：欧大任
朝代：明

白下一相别，俄更五岁华。广文曾学士，高密故名家。闻蹑王乔舄，知求葛令砂。山应藏郁石，江自合横槎。远浦三湘竹，清斋八桂花。题诗如问我，秋色在蒹葭。
寄金员外
作者：欧大任
朝代：明

一从凫舄簉鹓班，汉署仙郎欲见难。邑长至今思卓茂，州民谁复念丘丹。御河冰泄归鸿度，禁掖花明立马看。北望公车犹万里，将随计吏入长安。
寄金惟良二首
作者：欧大任
朝代：明

宣平南去把芙蓉，招手黄山万丈峰。他日相期秦观下，瀑泉飞傍石闾松。我向中原作酒星，忆君天际大鄣亭。五千欲受鞶囊字，牛出关门认是青。
寄金惟良二首·其一
作者：欧大任
朝代：明

宣平南去把芙蓉，招手黄山万丈峰。他日相期秦观下，瀑泉飞傍石闾松。
寄金惟良二首·其二
作者：欧大任
朝代：明

我向中原作酒星，忆君天际大鄣亭。五千欲受鞶囊字，牛出关门认是青。
寄钱叔宝
作者：欧大任
朝代：明

翛然灵寿杖，南国旧王孙。落落栖蒙谷，蘧蘧老漆园。诗成神更王，剑在侠犹存。霞起窗前笔，莺啼月下尊。严遵开蜀肆，梅福隐吴门。五岳图先寄，从君欲避諠。
寄陈士鹄
作者：欧大任
朝代：明

别促苦日多，心长诉江永。嗟予方介居，靡使不可聘。夫子茂徽音，嘤鸣协声应。朗月恋携手，双襟一何净。离群倏二周，曷日聆新咏。临川怀所钦，欲往谢疲病。君乎倘相从，引领候荒径。
寄陈子野
作者：欧大任
朝代：明

篱门君不出，五柳未萧条。明月新林浦，秋风白下桥。津人理舟楫，江客候风潮。去矣吾将隐，名山不待招。
寄陈宪副于韶
作者：欧大任
朝代：明

朔风吹雁过城头，解摈知君在阆州。蜀栈梦悬千里月，巴山寒照一江秋。正看太液飞黄鹄，何事沧波弄白鸥。客有张衡今珙赋，岷嶓西望不堪愁。
寄陈贰守在璞
作者：欧大任
朝代：明

十五年前别，题书谢不能。郁林闻盛誉，营道喜先登。诗忆参军府，才推大郡丞。蒐兵收上策，勒颂纪中兴。梦去曾攀岳，心期在饮冰。春来归雁早，何以报金陵。
寄顾元浚评事
作者：欧大任
朝代：明

京洛频相讯，才名顾长康。官称廷尉府，阁直秘书郎。槐影夹城近，漏声双阙长。因君劳远梦，秋思满江乡。
寄顾少参益卿
作者：欧大任
朝代：明

斗城千雉海边开，曾是南征戡定才。西部兵符山越过，右军词笔永嘉来。波惊近寨惟吹笛，月满高楼数举杯。我自江东看白雁，可能传得尺书回。
寄顾郁林玄言
作者：欧大任
朝代：明

璨山词客已名家，二酉书成鬓未华。地历铜标辞印绶，园开锡浦卧烟霞。郁林只载孤舟石，勾漏曾求五釜砂。笑是岁星犹避世，欲从海上醉桃花。
寄题芾斯宗侯逸园
作者：欧大任
朝代：明

天已佚君老，园开湖水头。戏鱼搏浪日，修竹夹池秋。烟际莺为谷，霜前雁是洲。梁王宾客在，作赋几时游。
寄题董子元城南草堂
作者：欧大任
朝代：明

博士春秋尔最长，竹林繁露满山房。赤乌碣在晴岚散，白苧城高海气凉。屏倚隐囊看搦管，窗含明月醉持觞。书成差自强人意，不必将归五岳藏。
寄黄博士汝弘
作者：欧大任
朝代：明

故人谢簪黻，中岁卧山林。归去从巢父，忘机到汉阴。赋成班氏学，隐惬尚平心。历历淹中术，飘飘邺下吟。竹藩朱槿合，石牖绿萝侵。花下尝无酒，丘中独有琴。曹溪僧共饭，湘浦客能寻。家庆三荆乐，交情二仲深。欲帆浈水去，言就玉华岑。
寄黎惟仁
作者：欧大任
朝代：明

十年草阁著书成，何但君家第五名。东海谈诗推鲁赐，平原文学待匡衡。兰芝但足斋中供，笙鹤焉知世上情。欲酌酥醪寻葛冷，也应无意望金茎。
寄黎惟敬
作者：欧大任
朝代：明

辞荣早得卧江关，杖舄翩翩日足閒。天禄校成书尚在，东都归去骑难攀。真人望气朱明馆，居士移家白鹤山。遥寿菊篱一尊酒，扁舟吾亦渐东还。
寄黎维敬
作者：欧大任
朝代：明

秋色笼葱玉树青，忆君委佩傍尧蓂。三朝扈阁仍紬史，五世名家只授经。勾漏丹砂吾自给，罗浮朱凤几时听。深山岂似东方朔，从此金门识岁星。
寄龙子文
作者：欧大任
朝代：明

闻汝近移家，开堂览物华。岭梅南向暖，江雁北征斜。学士楼前竹，将军庙口花。旧游如梦里，惆怅在天涯。
寄龙孟采文学
作者：欧大任
朝代：明

谈经东郡未蹉跎，惆怅其如远别何。万里塞鸿传信少，三年山雪下帷多。城临古木陶丘镇，窗送孤帆马颊河。闻尔春风入京洛，早传消息慰沧波。
密孙大风阻宿朱家庄四首
作者：欧大任
朝代：明

朝渡溱河左，仆夫冻僵卧。谁遣绾行人，柳丝马前堕。劲风东北来，沙蓬千里飞。十步不可往，还复入荆扉。客子夜中饭，策羸出又返。虽非倒马关，竟似回车阪。两夕田家宿，主人黄粱熟。燃灯起绕床，徘徊候朝旭。
密孙大风阻宿朱家庄四首·其一
作者：欧大任
朝代：明

朝渡溱河左，仆夫冻僵卧。谁遣绾行人，柳丝马前堕。
密孙大风阻宿朱家庄四首·其三
作者：欧大任
朝代：明

客子夜中饭，策羸出又返。虽非倒马关，竟似回车阪。
密孙大风阻宿朱家庄四首·其二
作者：欧大任
朝代：明

劲风东北来，沙蓬千里飞。十步不可往，还复入荆扉。
密孙大风阻宿朱家庄四首·其四
作者：欧大任
朝代：明

两夕田家宿，主人黄粱熟。燃灯起绕床，徘徊候朝旭。
寒夜同惟敬怀杜舍人
作者：欧大任
朝代：明

传经今子夏，霄汉隔知音。柏叶琼蕤散，梅花玉照深。投壶谁一笑，绕槛共微吟。讵道离居近，还驰径寸心。
寒夜同潘少承泛舟闻海珠山钟怀罗君礼吴伯纶
作者：欧大任
朝代：明

渐过卢城远，猿啼几万重。夜禅江上月，海梵雪前钟。林白惊驯鸽，天寒起毒龙。思君萝幌夕，高卧紫云峰。
寒食同梁三过双洲别业
作者：欧大任
朝代：明

杨柳无烟初禁火，孤村寒食自东风。江云乱向春帆外，山鸟多还夕照中。绵上田荒怜介子，襄阳坟在忆庞公。溪园手种千头树，听尽啼乌恨不穷。
寒食谒大毛公墓祠
作者：欧大任
朝代：明

东过瀛海驻征鞍，椒酒祠前食正寒。薤叶覆深题字石，杏花飞满讲诗坛。风多大国泱泱后，教自西河寂寂残。赵客一官轻博士，鲁人三颂入长安。献王昔拜先生席，都养曾供弟子餐。碧树种来秦日月，青山藏有汉衣冠。祭荒古社增悲怆，城护精庐尚郁盘。岂但儒林称训诂，传经千载似公难。
寒食集吴氏园亭得春字
作者：欧大任
朝代：明

园林芳草半成茵，好事偏多载酒人。池引玉凫淮水长，烟含金柳汴堤新。千家禁火供寒具，几树啼莺傍角巾。醉倚箜篌看浴马，主恩还忆曲江春。
寓黎秘书馆王全人见过
作者：欧大任
朝代：明

献赋长安春暮来，故人今典汉兰台。紫貂贳酒君能过，玉笥藏书客自开。金马沉冥犹薄禄，青云冠盖几怜才。竹林正是邀欢地，车骑良宵得共陪。
对雨
作者：欧大任
朝代：明

嘉赏不妨独，冲襟何所营。散帙山斋雨，那能知世情。
对雪柬沈山人懋学三首
作者：欧大任
朝代：明

白发黄金未易成，何年揖别汉公卿。翩翩东郭先生履，犹向长安雪上行。木落女儿湖水低，雪花飞过断桥西。孤山山畔梅千树，曾见诗人一杖藜。风雪驴车且未还，暂留蓟子在人间。开窗谁识挥毫意，画出江南万叠山。
对雪柬沈山人懋学三首·其一
作者：欧大任
朝代：明

白发黄金未易成，何年揖别汉公卿。翩翩东郭先生履，犹向长安雪上行。
对雪柬沈山人懋学三首·其三
作者：欧大任
朝代：明

风雪驴车且未还，暂留蓟子在人间。开窗谁识挥毫意，画出江南万叠山。
对雪柬沈山人懋学三首·其二
作者：欧大任
朝代：明

木落女儿湖水低，雪花飞过断桥西。孤山山畔梅千树，曾见诗人一杖藜。
寺居病起酬京口陈从训过访
作者：欧大任
朝代：明

谁能同把苦，何意挹清芬。句丽东溟月，装轻北固云。深谈怜贝简，新草愧玄文。似为茶瓜乐，相携到夕曛。
寻东坡雪堂遂过赤壁矶下
作者：欧大任
朝代：明

钱唐为守最风流，谁遣临皋咏四愁。两赋云霞留赤壁，五年烟月醉黄州。沙湖已决求田计，樊口曾来把钓游。莫向雪堂歌九辩，江山萧瑟白云秋。
寻华严洞
作者：欧大任
朝代：明

谁期宗炳至，石室访山僧。桐帽飘云气，棕鞋受石棱。莓苔前代字，瓶钵几传灯。更看波罗长，追攀最上层。
寻宝峰寺故址
作者：欧大任
朝代：明

昔人卓锡地，闻有化城开。寺是何年废，山经几劫灰。雨花今寂寞，霜草独徘徊。念此亦几坏，浮生益可哀。
寻空同先生河上草堂
作者：欧大任
朝代：明

西来孤骑过中原，却忆词人旧有园。岳色至今干紫极，河声犹似下龙门。雪驱梁苑千年赋，云惨浔阳万古冤。荒径只今书带满，独留玄草在乾坤。
寻陈士鹄郭外幽居
作者：欧大任
朝代：明

瀼西还此地，河上独精庐。野路渔樵外，江郊霜露馀。天寒一瓢酒，岁晏五车书。愿就于陵子，灌园何所如。
寿州望八公山
作者：欧大任
朝代：明

淮南昔好道，稽首八公迎。白日飞光驻，黄金大药成。鹤軿邀远举，鸿宝恋长生。山下闻鸡犬，云霞空寄情。
封少司马曾公子玉七十初度奉寄二首
作者：欧大任
朝代：明

薇省何年赋遂初，岳云关月照悬车。缁衣家代司徒职，金匮人滕尚父书。已诏门庭供几杖，且从江汉狎樵渔。岁开七帙方强健，宪老还来拜玉除。郢上仙翁鬓未华，帝乡元自有烟霞。五千言授因关尹，九十书传似伏家。彭泽尊醪新酿秫，南阳潭水半沾花。君看瑶草年年长，何但青门老种瓜。
封少司马曾公子玉七十初度奉寄二首·其一
作者：欧大任
朝代：明

薇省何年赋遂初，岳云关月照悬车。缁衣家代司徒职，金匮人滕尚父书。已诏门庭供几杖，且从江汉狎樵渔。岁开七帙方强健，宪老还来拜玉除。
封少司马曾公子玉七十初度奉寄二首·其二
作者：欧大任
朝代：明

郢上仙翁鬓未华，帝乡元自有烟霞。五千言授因关尹，九十书传似伏家。彭泽尊醪新酿秫，南阳潭水半沾花。君看瑶草年年长，何但青门老种瓜。
将上京师答约侄问何日归隐
作者：欧大任
朝代：明

竹林方欲出，君已问归期。肝胆灯前剑，勋名镜里丝。燕台收骏日，汉畤获麟时。傥奏淩云赋，沧洲去不疑。
尊赐楼为茂材奉国题
作者：欧大任
朝代：明

尺五天边诏展亲，璇题缥缈逼星辰。汗牛书重先朝赐，绣虎才称百代人。繁弱尚藏封父旧，悬黎今较大梁新。主恩更问君侯乐，元是分茅肺腑臣。
小楼初成陆华甫同登有作
作者：欧大任
朝代：明

海上楼成倚啸台，风流河朔几人来。稍呼江鹳偏能下，何处秋涛不壮哉。病起五湖行欲乞，家贫三径待谁开。君看天地容高枕，岂向烟霞负酒杯。
小至日院馆督试诸士和苏端公
作者：欧大任
朝代：明

阳律将回玉琯风，吹嘘今在柏台中。杨州幸拜单车早，汉殿谁如八使雄。大国诗从歌卫得，诸生论颇借秦工。悬知推毂归朝去，门下何人似孔融。
小阁
作者：欧大任
朝代：明

金膏炼药后，几榻半残经。石藓侵阶碧，窗筠卷幔青。云停春渺渺，江阔雨冥冥。载有何人酒，吾惭问字亭。
小除夕至奉新
作者：欧大任
朝代：明

雪过青山马上看，故乡千里岁将残。遥知祀灶比邻会，独念征人驿路寒。
小除日作
作者：欧大任
朝代：明

岁律忽将尽，愁多鬓欲霜。半生无下秩，万事只沧浪。才最居人后，閒惟侍母傍。佯狂歌凤叟，贫病祝鸡乡。春色梅边入，年华雨里长。随时归海畔，畏客卧山房。筋力追欢异，生涯旧业荒。教儿添耒耜，合耦事耕桑。暂喜同瘖士，何因作漫郎。逢新知有日，端拱在明堂。
少司寇大庾刘公出示郑少谷所书李空同何大复诗同赋
作者：欧大任
朝代：明

郑老忧时士，李何晞古心。斯人不可作，吾党只沾襟。白雪寡和曲，朱弦三叹音。抚卷怜余晚，千秋遗恨深。
少司马省吾林公廉州祠堂十二韵
作者：欧大任
朝代：明

亚相周圻父，征南事业雄。建旄江左右，开府粤西东。诏自天边下，公怜岭外穷。珠官因罢采，舶使再章攻。郡免貂珰虐，人知豸角忠。百城沾雨露，万户荷帲幪。合浦铭恩切，经祠报祀崇。衣冠严俎豆，伏腊走村翁。泽比桐乡大，壤思畏垒同。登歌松桂里，纪美鼎彝中。雕剿清群盗，鱼丽戒五戎。至今秋调在，并得颂肤功。
少司马石峰陈公哀词
作者：欧大任
朝代：明

东风吹雨木兰洲，司马山前逝水流。无复中朝瞻剑舄，空令南海想旌斿。阡题京兆犹原氏，冢象祁连拟霍侯。都下有人称故吏，不堪涕泪过西州。
少承招余夜过山房遣骑邀吴伯纶同会
作者：欧大任
朝代：明

桂树何年隐，招携月下攀。尔能寻白社，吾欲老青山。玩世芳尊合，狂歌白发閒。今宵得玄度，匹马莫先还。
少林夜起招思定禅师
作者：欧大任
朝代：明

我怜岳下月，师礼佛前灯。东林俱不睡，还来支瘦藤。
少林寺遇性上人
作者：欧大任
朝代：明

蓟丘君始返，岭外我来寻。偶以一时至，同为出世心。闭关知面壁，住岳可抽簪。颇笑东方朔，金门竟陆沉。
少玄精舍为朱茀斯赋
作者：欧大任
朝代：明

杨生一亩托幽栖，草就犹堪手自题。宅比岷阳今更近，尚玄人在大江西。
山亭再饯伯大同幼于道行用唐人韵
作者：欧大任
朝代：明

白门一相送，斗酒缓君行。密树霜初落，离亭月渐生。山通巴子国，驿过锦官城。立马空凝望，寒江浪正平。
山人艾从之为故司寇刘公来徵黄太史碑文事竣还大庾
作者：欧大任
朝代：明

白头何自别烟霞，衣褐还山老岁华。卷有素书遗叔夜，碑成玄冢似侯芭。囊琴岭北能千里，留药江南又几家。匹马长亭秋欲尽，陇头何日寄梅花。
山居杂咏为顾玄言赋十八首 其一 顾令公祠
作者：欧大任
朝代：明

灵源蔽芾树，庆自神君贻。祠下繁簪弁，来歌祖德诗。
山居杂咏为顾玄言赋十八首 其七 慧台
作者：欧大任
朝代：明

心应无住生，慧由定中出。持有摩尼珠，东照扶桑日。
山居杂咏为顾玄言赋十八首 其三 峣峥阁
作者：欧大任
朝代：明

凿翠抗山楹，窗前片黛横。朱帘闲自捲，临眺郁峥嵘。
山居杂咏为顾玄言赋十八首 其九 石雪濑
作者：欧大任
朝代：明

瀑飞滚滚花，石漱粼粼玉。曾思三百滩，雪下扁舟宿。
山居杂咏为顾玄言赋十八首 其二 回赏寮
作者：欧大任
朝代：明

山气夕更佳，徙倚云千叠。不知客在旁，手笏拄吾颊。
山居杂咏为顾玄言赋十八首 其五 苍松障
作者：欧大任
朝代：明

云平百泉山，涛响积金涧。谁云陶外兵，不学嵇中散。
山居杂咏为顾玄言赋十八首 其八 荫界
作者：欧大任
朝代：明

大千吾世界，百万须弥山。谁如坐具地，日待慈云还。
山居杂咏为顾玄言赋十八首 其六 沃亭
作者：欧大任
朝代：明

移得沃洲山，无数金庭树。雨后石楠花，流过西亭去。
山居杂咏为顾玄言赋十八首 其十 怀陆馆
作者：欧大任
朝代：明

楚客天门下，来烹第二泉。从今知顾况，怀寄有高篇。
山居杂咏为顾玄言赋十八首 其十一 丈室
作者：欧大任
朝代：明

面壁在室中，一片少林石。有客立门前，不知雪三尺。
山居杂咏为顾玄言赋十八首 其十七 涧影矶
作者：欧大任
朝代：明

石上芙蓉栈，双塔挂寒影。中有百维摩，悠然发深省。
山居杂咏为顾玄言赋十八首 其十三 曲引
作者：欧大任
朝代：明

峻岭茂林中，觞流石泉白。因知秉兰人，不但山阴客。
山居杂咏为顾玄言赋十八首 其十二 卢仙井
作者：欧大任
朝代：明

仙人卢至柔，千年有遗甃。泠然泂酌亭，辘轳汲春溜。
山居杂咏为顾玄言赋十八首 其十五 啸林
作者：欧大任
朝代：明

先生久不言，空有鸾凤音。求之千载上，抱膝知此心。
山居杂咏为顾玄言赋十八首 其十八 茶岕
作者：欧大任
朝代：明

铛贮中泠白，筐提谷雨青。闭门深不出，来著陆生经。
山居杂咏为顾玄言赋十八首 其十六 古梅冈
作者：欧大任
朝代：明

璨山在何处，月淡江南春。深林客来少，或有罗浮人。
山居杂咏为顾玄言赋十八首 其十四 修竹埤
作者：欧大任
朝代：明

十万翠琅玕，阴霏洒寒云。周遭渭滨宅，何可无此君。
山居杂咏为顾玄言赋十八首 其四 龙谷关
作者：欧大任
朝代：明

箭栝通一门，九龙出盘谷。青牛何时来，日暮候樵牧。
山居杂咏为顾玄言赋十八首·顾令公祠
作者：欧大任
朝代：明

灵源蔽芾树，庆自神君贻。祠下繁簪弁，来歌祖德诗。山气夕更佳，徙倚云千叠。不知客在旁，手笏拄吾颊。凿翠抗山楹，窗前片黛横。朱帘闲自捲，临眺郁峥嵘。箭栝通一门，九龙出盘谷。青牛何时来，日暮候樵牧。云平百泉山，涛响积金涧。谁云陶外兵，不学嵇中散。移得沃洲山，无数金庭树。雨后石楠花，流过西亭去。心应无住生，慧由定中出。持有摩尼珠，东照扶桑日。大千吾世界，百万须弥山。谁如坐具地，日待慈云还。瀑飞滚滚花，石漱粼粼玉。曾思三百滩，雪下扁舟宿。楚客天门下，来烹第二泉。从今知顾况，怀寄有高篇。面壁在室中，一片少林石。有客立门前，不知雪三尺。仙人卢至柔，千年有遗甃。泠然泂酌亭，辘轳汲春溜。峻岭茂林中，觞流石泉白。因知秉兰人，不但山阴客。十万翠琅玕，阴霏洒寒云。周遭渭滨宅，何可无此君。先生久不言，空有鸾凤音。求之千载上，抱膝知此心。璨山在何处，月淡江南春。深林客来少，或有罗浮人。石上芙蓉栈，双塔挂寒影。中有百维摩，悠然发深省。铛贮中泠白，筐提谷雨青。闭门深不出，来著陆生经。
山栎篇赠子朋
作者：欧大任
朝代：明

溪通锦海流，山珥黄冈麓。寿栎千春来，郁葱一嘉木。树且全天年，丰灌蕃郊牧。积霭远巘连，茂樾脩林矗。熙阳一以照，扶疏布晨旭。哲人志高蹈，介居遂幽筑。松石带屈蟠，芝兰互芬馥。岩阿偃贞遁，亭皋伫遥瞩。泰初以为邻，守墨以为谷。虬姿于此潜，凤德于此卜。虚静澹无为，精皎形穆穆。山高寿栎青，赤松邈前躅。
山池见月
作者：欧大任
朝代：明

月色波光静倚阑，夜深萧飒独惊寒。临池对影长忧别，何况天涯别后看。
山茶绿莺
作者：欧大任
朝代：明

月冷红妆尚未残，莺声新啭禁城寒。綵毫入直蓬莱殿，留待词臣雪里看。
岁二日陈博士伯符邀集永上人精舍同余水部君房沈比部箕仲魏太常懋权姜计部仲文赋得六韵
作者：欧大任
朝代：明

献岁诸郎会，弥天此地逢。日中蒲馔进，春到苜盘供。客坐频传斝，僧来独扣钟。谈诗禅是境，问法性为宗。三舍吾曾避，双林尚许从。不须楼百尺，久已拜元龙。
岁尽独卧长安客舍怀文休承
作者：欧大任
朝代：明

公车同此夕，别去又经年。格五无宣召，朱儒自俸钱。孤灯残雪后，乱帙小窗前。谁共文江客，屠苏一醉眠。
岁晏旅中寄故园诸子十二首 其一 邝子乾
作者：欧大任
朝代：明

鹤氅高斋日，貂裘久客间。饥寒驱我出，鱼菽羡君閒。落羽栖燕渚，归心度汉关。故乡兵甲后，那得帛书还。
岁晏旅中寄故园诸子十二首 其七 黎惟仁
作者：欧大任
朝代：明

寒霄频梦远，多在故人家。箫咽云成綵，杯深月散华。孤亭吟列岫，三径醉餐花。忽复烟波外，书归汉使槎。
岁晏旅中寄故园诸子十二首 其三 陈潜父
作者：欧大任
朝代：明

柴荆君独掩，怀抱向谁开。日惨朱旗闪，云愁白雁来。蒯缑多侠气，草屦老生涯。二仲应相过，江乡望我回。
岁晏旅中寄故园诸子十二首 其九 潘少承
作者：欧大任
朝代：明

昔年台尚好，共隐大科南。犬护山厨火，猿听海客谈。烟中捐蕙佩，云里锁松庵。君自谙吾性，移文亦不惭。
岁晏旅中寄故园诸子十二首 其二 郑克一
作者：欧大任
朝代：明

严遵常闭肆，匡鼎亦传经。短褐谁曾问，哀歌只自听。观棋多妙理，嗜酒且沉冥。楚客宁知此，江潭赋独醒。
岁晏旅中寄故园诸子十二首 其五 梁公瑞
作者：欧大任
朝代：明

论交兄弟少，每忆长公诗。书札能相慰，干戈未可期。铜鞮君隐早，玉笈我归迟。知有青箱在，行藏任鬓丝。
岁晏旅中寄故园诸子十二首 其八 潘干周
作者：欧大任
朝代：明

扁舟相访处，浑似武陵溪。岁月期看竹，风烟忆杖藜。橘林双渡口，草阁万峰西。斥堠年年远，重来路恐迷。
岁晏旅中寄故园诸子十二首 其六 林维乔
作者：欧大任
朝代：明

与君期出世，那复待玄纁。聊试漆园吏，将寻沧海君。玉颜如可驻，金液早须分。南北艰虞日，椷书报白云。
岁晏旅中寄故园诸子十二首 其十 梁少学
作者：欧大任
朝代：明

阮氏仲客贤，名家业已传。峤南霜橘帖，海上牡丹篇。远信劳鱼素，穷交念酒钱。崇兰君莫寄，抽思向江天。
岁晏旅中寄故园诸子十二首 其十一 罗曜文
作者：欧大任
朝代：明
体裁：五言律诗

故园多难日，消息尚纷纭。朋旧空相忆，安危久未闻。兵骄寻狭战，戍苦伏波军。问讯沧洲上，渔樵亦可群。
岁晏旅中寄故园诸子十二首 其十一 罗曜文
作者：欧大任
朝代：明

故园多难日，消息尚纷纭。朋旧空相忆，安危久未闻。兵骄寻陕战，戍苦伏波军。问讯沧洲上，渔樵亦可群。
岁晏旅中寄故园诸子十二首 其十二 梁仲登
作者：欧大任
朝代：明

苦忆江楼别，北来音信疏。曾投章甫去，几卜杜陵居。岭峤仍烽火，朝廷问捷书。不知溪上客，入幕策何如。
岁晏旅中寄故园诸子十二首 其四 陈梦庚
作者：欧大任
朝代：明

故人无一字，目极为伤神。虎观求方急，牛衣卧独贫。罪言忧战伐，饥色杂风尘。岂不怜同舍，飘零万里身。
岁晏旅中寄故园诸子十二首·邝子乾
作者：欧大任
朝代：明

鹤氅高斋日，貂裘久客间。饥寒驱我出，鱼菽羡君閒。落羽栖燕渚，归心度汉关。故乡兵甲后，那得帛书还。严遵常闭肆，匡鼎亦传经。短褐谁曾问，哀歌只自听。观棋多妙理，嗜酒且沉冥。楚客宁知此，江潭赋独醒。柴荆君独掩，怀抱向谁开。日惨朱旗闪，云愁白雁来。蒯缑多侠气，草屦老生涯。二仲应相过，江乡望我回。故人无一字，目极为伤神。虎观求方急，牛衣卧独贫。罪言忧战伐，饥色杂风尘。岂不怜同舍，飘零万里身。论交兄弟少，每忆长公诗。书札能相慰，干戈未可期。铜鞮君隐早，玉笈我归迟。知有青箱在，行藏任鬓丝。与君期出世，那复待玄纁。聊试漆园吏，将寻沧海君。玉颜如可驻，金液早须分。南北艰虞日，椷书报白云。寒霄频梦远，多在故人家。箫咽云成綵，杯深月散华。孤亭吟列岫，三径醉餐花。忽复烟波外，书归汉使槎。扁舟相访处，浑似武陵溪。岁月期看竹，风烟忆杖藜。橘林双渡口，草阁万峰西。斥堠年年远，重来路恐迷。昔年台尚好，共隐大科南。犬护山厨火，猿听海客谈。烟中捐蕙佩，云里锁松庵。君自谙吾性，移文亦不惭。阮氏仲客贤，名家业已传。峤南霜橘帖，海上牡丹篇。远信劳鱼素，穷交念酒钱。崇兰君莫寄，抽思向江天。故园多难日，消息尚纷纭。朋旧空相忆，安危久未闻。兵骄寻陕战，戍苦伏波军。问讯沧洲上，渔樵亦可群。苦忆江楼别，北来音信疏。曾投章甫去，几卜杜陵居。岭峤仍烽火，朝廷问捷书。不知溪上客，入幕策何如。
岁暮五首
作者：欧大任
朝代：明

台筑黄金倚蓟堧，河山形胜在幽燕。入关不待求王猛，蹈海宁知有仲连。负酒行歌依草泽，呼鹰射猎出蓝田。天涯岁序逢迟暮，无数飞鸿落日边。千金召募一身轻，慷慨宁辞海上行。旗帜直能翻海市，楼船何处望山城。霏霏雨雪期更戍，滚滚波涛待洗兵。年少终军今不乏，时危谁更请长缨。杨越萧条杀气多，防倭今日更如何。江东尚想孙征虏，海上应劳马伏波。舟楫三年频水战，渔樵千里尽夷歌。谁怜岁晚思归士，奏凯南来免荷戈。八月倭奴东渡江，秣陵关吏走如羊。海风吹雪军麾动，岛日涵波戍垒长。想见三千摇组练，愁闻百万失艅艎。腐儒藿食忧何事，制胜遥知出庙堂。懒似嵇康匕不堪，诗成惟待故人谈。梦中道路三台北，醉里风烟五岭南。尊酒便应留几杖，钓竿犹自滞江潭。西来青鸟飞飞急，欲向云中寄一椷。
岁暮五首·其一
作者：欧大任
朝代：明

台筑黄金倚蓟堧，河山形胜在幽燕。入关不待求王猛，蹈海宁知有仲连。负酒行歌依草泽，呼鹰射猎出蓝田。天涯岁序逢迟暮，无数飞鸿落日边。
岁暮五首·其三
作者：欧大任
朝代：明

杨越萧条杀气多，防倭今日更如何。江东尚想孙征虏，海上应劳马伏波。舟楫三年频水战，渔樵千里尽夷歌。谁怜岁晚思归士，奏凯南来免荷戈。
岁暮五首·其二
作者：欧大任
朝代：明

千金召募一身轻，慷慨宁辞海上行。旗帜直能翻海市，楼船何处望山城。霏霏雨雪期更戍，滚滚波涛待洗兵。年少终军今不乏，时危谁更请长缨。
岁暮五首·其五
作者：欧大任
朝代：明

懒似嵇康匕不堪，诗成惟待故人谈。梦中道路三台北，醉里风烟五岭南。尊酒便应留几杖，钓竿犹自滞江潭。西来青鸟飞飞急，欲向云中寄一椷。
岁暮五首·其四
作者：欧大任
朝代：明

八月倭奴东渡江，秣陵关吏走如羊。海风吹雪军麾动，岛日涵波戍垒长。想见三千摇组练，愁闻百万失艅艎。腐儒藿食忧何事，制胜遥知出庙堂。
岁暮怀古
作者：欧大任
朝代：明

闾史无书乐府残，感时怀古泪汍澜。出门一笑浮云散，惟有青山不厌看。
岁暮次韵答施虞部
作者：欧大任
朝代：明

避喧金马即山堂，燎玉空瞻紫禁光。把酒病犹逢汉腊，披裘寒自拂胡霜。家人椒颂劳相忆，驿使梅花远莫将。惟有吟诗何水部，共凭高阁望江乡。
岁暮登楼寄梁二公实
作者：欧大任
朝代：明

五噫归去卧沧洲，我亦长裾落魄游。玉琯东回占淑气，金茎北望忆清秋。垂杨袅袅新临浦，鸣雁翩翩半过楼。闻道君王好辞赋，梁园车骑莫淹留。
岁除閒居作二首
作者：欧大任
朝代：明

閒居岁已除，物役免纷逼。月穷会玄枵，昏中丽东壁。偃仰一室内，乱帙理书籍。家无儋石储，乐分敢求益。中馈进盘蔬，浊醪会亲昵。所欣怡母颜，馀者不足惜。来日幸自多，去日岂复得。一觞且共持，笑语陶今夕。山楹植幽兰，芳馨未云息。素志良独勤，冲襟稍能适。人爵非所营，勖哉慎明德。遵养顺时晦，逃虚寡尘鞅。倏忽兹岁周，荏苒华年往。卉木自衰荣，阴阳递消长。蓬室诚寂寥，悠然寄心赏。久已谢交游，稍足供俯仰。出门聊骋望，天地一何广。曾身戒深省，孟气贵善养。蒙庄托逍遥，鲁连事倜傥。平生晞古心，微尚不可枉。贫贱良亦难，富贵岂能强。履运悟玄言，沂风继幽响。愿释区中缘，永协沧洲想。
岁除閒居作二首·其一
作者：欧大任
朝代：明

閒居岁已除，物役免纷逼。月穷会玄枵，昏中丽东壁。偃仰一室内，乱帙理书籍。家无儋石储，乐分敢求益。中馈进盘蔬，浊醪会亲昵。所欣怡母颜，馀者不足惜。来日幸自多，去日岂复得。一觞且共持，笑语陶今夕。山楹植幽兰，芳馨未云息。素志良独勤，冲襟稍能适。人爵非所营，勖哉慎明德。
岁除閒居作二首·其二
作者：欧大任
朝代：明

遵养顺时晦，逃虚寡尘鞅。倏忽兹岁周，荏苒华年往。卉木自衰荣，阴阳递消长。蓬室诚寂寥，悠然寄心赏。久已谢交游，稍足供俯仰。出门聊骋望，天地一何广。曾身戒深省，孟气贵善养。蒙庄托逍遥，鲁连事倜傥。平生晞古心，微尚不可枉。贫贱良亦难，富贵岂能强。履运悟玄言，沂风继幽响。愿释区中缘，永协沧洲想。
岭上谒张文献公祠
作者：欧大任
朝代：明

南人谁爰立，公始相开元。忠岂酬金鉴，恩空下剑门。衣冠通德里，桑梓曲江园。父老修秦腊，还来奠桂尊。
岭下酬蒋宋二使君见过
作者：欧大任
朝代：明

梅花岭下老担簦，敢向中原论代兴。置驿岂期逢掖贵，觅船犹愧孝廉称。虞廷此日咨州牧，汉相何人起郡丞。闻道长安推毂地，归朝行见玺书徵。
岳鄂王墓
作者：欧大任
朝代：明
体裁：五言律诗

族已北辕去，鼎犹南渡移。黄龙思痛饮，白马哭班师。日晕丹心贯，山荒碧血滋。呜呼千古恨，扶杖读残碑。
岳鄂王墓
作者：欧大任
朝代：明

族已北辕去，鼎犹南渡移。黄龙思痛饮，白马哭班师。日晕丹心贯，山荒碧血滋。鸣呼千古恨，扶杖读残碑。
峡山游瞩效齐梁体四首 其一 半云亭
作者：欧大任
朝代：明

飞亭白日下，灵氛紫嶂前。鸡犬疑淮市，楼台现海边。洛水陈王赋，巫山楚客篇。稍昏彤叶卷，欲曙白衣鲜。纵能成变幻，何处下群仙。
峡山游瞩效齐梁体四首 其三 飞来古寺
作者：欧大任
朝代：明

昔日优婆塞，今来舍利前。四山皆笠岭，一水是桑田。地涌青莲宇，经乘白马年。累劫空成幻，三宿即为禅。汉后如相见，应知降彩旃。
峡山游瞩效齐梁体四首 其二 葛仙亭
作者：欧大任
朝代：明

海上元无宅，山中半带霞。罗浮多石髓，勾漏有丹砂。弟子羊为石，仙人枣似瓜。飘飙九芝盖，出入五云车。山精时照镜，木客日餐花。虚驾那能度，悬壶即是家。
峡山游瞩效齐梁体四首 其四 黄帝二庶子祠
作者：欧大任
朝代：明

归山还采药，仙仗失蓬莱。芝草青泥长，蒲花白石开。崆峒访道去，具茨迷路回。云车过紫府，风驭上丹台。鼎湖在何处，缑岭欲归来。
峡山游瞩效齐梁体四首·半云亭
作者：欧大任
朝代：明

飞亭白日下，灵氛紫嶂前。鸡犬疑淮市，楼台现海边。洛水陈王赋，巫山楚客篇。稍昏彤叶卷，欲曙白衣鲜。纵能成变幻，何处下群仙。海上元无宅，山中半带霞。罗浮多石髓，勾漏有丹砂。弟子羊为石，仙人枣似瓜。飘飙九芝盖，出入五云车。山精时照镜，木客日餐花。虚驾那能度，悬壶即是家。昔日优婆塞，今来舍利前。四山皆笠岭，一水是桑田。地涌青莲宇，经乘白马年。累劫空成幻，三宿即为禅。汉后如相见，应知降彩旃。归山还采药，仙仗失蓬莱。芝草青泥长，蒲花白石开。崆峒访道去，具茨迷路回。云车过紫府，风驭上丹台。鼎湖在何处，缑岭欲归来。
峨眉山二苏墓下作
作者：欧大任
朝代：明

江原表华阳，参虚毓灵秀。两苏眉州来，释蹻及嘉祐。文驰晁董前，学缀孟荀后。鸿才负王霸，正气弥宇宙。休明阻持钧，谗忌已掩袖。投荒岁自深，小颖志欲就。平生挟螭龙，竟尔伴猿狖。鸣皋鹤颇升，下坂骏复骤。流寓二十年，终古峨眉岫。垄烟结荒榛，山吹飞泉溜。脆促谁千龄，颉颃独三寿。悲凉卜马陵，诔歌托弦奏。荐芰更何心，奠刍岂能侑。汝□□沄沄，嵩高白云覆万里，凭轼人松醪泻新。
嵩丘仙鹿歌赠刘氏
作者：欧大任
朝代：明

君不见羡门子，乘鹿日游三万里。侍从缤纷玉女来，青毛节下白云起。君不见齐女生，莲华峰头骑鹿行。中天照曜仙人掌，手把芙蓉朝玉京。今之玄鹿嵩丘出，青鸾为群鹤为匹。嵩于五岳标第一，旁有太室与少室。刘君白发嵩之阳，汝南亦是仙灵窟。三花结佩共何人，双管淩云记前日。谏垣一出守三巴，蚤忆还山采芝术。史有黄门给事书，颂多西蜀词人笔。归来驭鹿似苍虬，三十六峰遨以游。龙门底柱叱其立，太行王屋指使留。玉虹双夹行更曳，紫电昼闪不敢收。馀霞片片散成绮，頫窥千折百折如丝之浊流。仙家石鼓满岩口，有时击之魑魅走。黄姑织女解其绶，彗出东方东为帚。上扫青天万古之浮云，下揽函谷千山之紫气，大笑系之玄鹿首。霓旌风旆飒飒残，山叶为之丹，壑龙为之蟠。赤霜之袍九华冠，忽若行春夹毂看。急雨碎掷珊瑚寒，我来东南骑茅狗，执君之鞚酌玉斗。劝君酒，为君寿。明月清秋无尽期，青崖玄鹿长相守。回首罗浮大药成，头颅已瘦骨已轻。愿随道士浮丘去，接上嵩高调玉笙。
嵩少山中怀张助父
作者：欧大任
朝代：明

策杖高临百八盘，雄心忽自上巑岏。飞虹不断千峰色，积雪长吹五月寒。河水晓萦秦路树，岳花春覆汉封坛。叔卿白鹿能相待，二室何时共尔看。
嵩岳歌
作者：欧大任
朝代：明

君不见中天五岳表嵩岳，元气开辟凛磅礡。柳张角亢星野连，恒泰华衡地维络。嵩高之下二室尊，三十六峰并崟萼。飞泉泻空龙作湫，阴厓积雪终古之风吹不落。星冠西拜集仙台，芝泥瑶检锢莫开。七十二君竟安在，汉家雄才之主胡为奉祠而至哉。申甫翰周亦已矣，有如黄河经柱底。龙门东下而竟不可回，鸣鸟不闻鸣犊死。临此三叹令心哀，予也出山辞罗浮。九疑八桂东西州，武夷匡庐吾范裘。钟陵灊霍吾糟丘，一瓢一笠寄于天台天姥赤城雁宕而沃州。一窥日观登岱顶，今蹑王屋来嵩游。下俯终南惇物峨眉汶领，奚啻海上之浮沤。卧绿云兮餐紫芝，骖白鹿兮鞭赤螭。醉持玉笙吹，仍借黄鹤骑。遥谢浮丘公，万三千年复来期。吾诚不能待尚平之毕婚嫁，风尘蹩躠良可悲。君不见太行之路多偃蹇，蓬莱之水易清浅。缑氏峰头谢世人，中嵩自可携鸡犬。
巴渝篇送丘谦之
作者：欧大任
朝代：明

秋风吹飞蓬，忽复天一涯。君起巴渝舞，我为巴渝歌。阆中古渝水，賨民万馀家。扶义从汉王，中原定山河。蹈厉矛弩间，猛锐不可加。茄下朱鹭飞，巴渝乐如何。雍梁延万里，膏田沃且多。至今珥双流，华阳郁嵯峨。楚材挺明牧，表之岷与嶓。江汉先炳灵，讴者能中和。前绥促往驾，祇役毋蹉跎。君其茂嘉猷，泽洽巴渝波。
巴陵刘宗道自吉安与余同载至九江口相别
作者：欧大任
朝代：明

雨中同上吉州船，分手浔阳思惘然。明日思君是何处，万行烟树入湘川。
市隐园夜起月下同无着上人看杏花
作者：欧大任
朝代：明

红杏花开莺唤人，姚家园中照眼新。借问终南老禅客，何能不忆曲江春。
幕府山怀古
作者：欧大任
朝代：明

渡江五马一为龙，开府勋名勒景钟。西望洛阳宫殿远，河山无处不边烽。
平胡曲
作者：欧大任
朝代：明

强胡自谓天骄子，单于王庭在边鄙。自从獯鬻二千年，呼揭薪犁三万里。狼烟忽起照秦云，诏传三十六将军。蓬莱殿颁双豹纛，骕骦厩赐五花文。此日嫖姚奉旄节，此时骠骑持铁钺。风随代马蹴长城，星逐吴钩下高阙。漠南漠北尽胡沙，万丈天山虏尚遮。属国将降犹转战，匈奴未灭敢言家。阗颜城下芦笳月，浦类海边刁斗雪。饮器争棒月支头，卷旗半带阏氐血。插羽飞书夹道欢，鸣铙归奏残胡灭。拜爵应歌吉甫诗，铭功不用燕然碣。洗兵瀚海且平胡，侯骑萧关塞草枯。无复秋风蹛林会，不劳夷邸筑西都。
广信韩侍御柱甫邀饯夏园
作者：欧大任
朝代：明

怀玉东来过楚城，正逢孟博出澄清。自缘溪舫趋程日，谁似郊园载酒情。豸服因之兼问俗，鱼竿吾且学逃名。买山不是巢由隐，借得江湖鼓柁行。
广德寺禅堂观牡丹
作者：欧大任
朝代：明

黄花翠竹散清芬，又见华鬘一院云。独坐翻经台畔石，几回天女异香闻。
广武吟
作者：欧大任
朝代：明

晨登广武山，萧萧古战场。徘徊京洛间，日落盻荥阳。秦鹿昔奔走，中原共翱翔。项王气扛鼎，叱咤重瞳光。江东提八千，独伯诸侯王。沛中赤帝子，入关约三章。烧栈定咸秦，蜀租给军粮。成皋跳玉门，引兵食敖仓。相与临广武，鸿沟竟分疆。追击过固陵，雌雄颇低昂。垓下楚歌声，骓逝虞亦亡。汉业定关中，乃公留未央。千年系马树，此地悲风长。君不见沛公入关秦婴走，东井煌煌五星守。蛇分云聚徵灵久，新城遮说兵缟首。乌江不渡马童来，亚父何劳撞玉斗。
广渠门再别黎惟敬
作者：欧大任
朝代：明

东都祖帐拥行辀，曾是三朝侍冕旒。赤管自堪留姓字，青藜谁得并风流。终期沧海同舟去，犹忆长安并马游。携手飞云成二老，万峰梅萼五城秋。
广陵城西与蔡德玄别
作者：欧大任
朝代：明

君为赵人我南粤，曾过邯郸未交谒。高歌丛台孟春月，太行苍苍冰欲裂。抱毡随牒广陵城，同官意气如平生。爱君然诺有古谊，顾我肮脏非世情。琼花几醉淮南酒，玉糁同餐江上羹。黄子湖头波浪骇，孙家楼上梦魂惊。持鞭兀睡市皆笑，引满酣歌坐尽倾。三年历落眼中事，一官何有世上名。是时移君教沔县，而我改秩光州行。芜城西郊雪千点，我向中原君向陕。骑马南遵汝水长，听鸡西渡褒城险。残冬跋涉征衣薄，万里关山别怀黯。风期浩荡本相亲，此别分镳泪满巾。他年倘出洺河路，还访邯郸挟瑟人。
广陵怀古二十首 其一 蜀冈
作者：欧大任
朝代：明

寂寂巴江流，沉沉蜀井月。西来一片山，尚带岷峨雪。
广陵怀古二十首 其七 弩台
作者：欧大任
朝代：明

愁问南朝日，风尘暗战场。蹶张三万士，只恨竟陵王。
广陵怀古二十首 其三 芜城
作者：欧大任
朝代：明

邹阳一洒泪，书在竟谁看。落日荒城草，西风井径寒。
广陵怀古二十首 其九 九曲池
作者：欧大任
朝代：明

莫奏水调歌，杨花怨春晚。萧萧日影斜，已绝广陵散。
广陵怀古二十首 其二 邗沟
作者：欧大任
朝代：明

何年杨子江，直过山阳渎。千秋霸气孤，眇眇原臣目。
广陵怀古二十首 其二十 瓜洲
作者：欧大任
朝代：明

击楫过瓜洲，楚歌忽风雨。江门春浪生，夜夜蛟龙语。
广陵怀古二十首 其五 召伯埭
作者：欧大任
朝代：明

谢公镇广陵，甘棠人勿剪。君见东山云，何似召伯堰。
广陵怀古二十首 其八 梅花阁
作者：欧大任
朝代：明

高吟水部诗，独访法曹宅。雪深不逢人，惟有罗浮客。
广陵怀古二十首 其六 昆丘台
作者：欧大任
朝代：明

地轴横昆丘，上有百尺台。天边桐柏水，西向城头来。
广陵怀古二十首 其十 迷楼
作者：欧大任
朝代：明

琼枝十二楼，玉镜三千户。伤心巩树春，花落雷塘路。
广陵怀古二十首 其十一 萤苑
作者：欧大任
朝代：明

玉辇宵游处，山萤万点飞。后庭方熠耀，不照锦帆归。
广陵怀古二十首 其十七 竹西亭
作者：欧大任
朝代：明

送客茱萸湾，迎客竹西口。歌吹满杨州，犹似昔年否。
广陵怀古二十首 其十三 禅智寺
作者：欧大任
朝代：明

高僧话六朝，焚香共清昼。无数江南山，尽列窗中岫。
广陵怀古二十首 其十九 杨子津
作者：欧大任
朝代：明

策马立烟皋，临江送波涛。楚乡不可望，落日苍山高。
广陵怀古二十首 其十二 大明水
作者：欧大任
朝代：明

僧汲空山月，煮茗松下啜。桑苧今不来，白云自禅悦。
广陵怀古二十首 其十五 璚花观
作者：欧大任
朝代：明

洞里蕃釐观，江头十万家。春来歌玉树，不必问琼花。
广陵怀古二十首 其十八 玉钩斜
作者：欧大任
朝代：明

吴公台下路，风散野棠花。莫怨游魂远，芜城亦帝家。
广陵怀古二十首 其十六 芍药圃
作者：欧大任
朝代：明

万朵锦云新，天涯赠美人。谁知江上色，却掩洛阳春。
广陵怀古二十首 其十四 平山堂
作者：欧大任
朝代：明

京岘望杨州，石愧向江左。回首秋云飞，苍然见淮楚。
广陵怀古二十首 其四 董井
作者：欧大任
朝代：明

由来下帷人，不薄江都相。斯井犹至今，月照辘轳上。
广陵怀古二十首·蜀冈
作者：欧大任
朝代：明

寂寂巴江流，沉沉蜀井月。西来一片山，尚带岷峨雪。何年杨子江，直过山阳渎。千秋霸气孤，眇眇原臣目。邹阳一洒泪，书在竟谁看。落日荒城草，西风井径寒。由来下帷人，不薄江都相。斯井犹至今，月照辘轳上。谢公镇广陵，甘棠人勿剪。君见东山云，何似召伯堰。地轴横昆丘，上有百尺台。天边桐柏水，西向城头来。愁问南朝日，风尘暗战场。蹶张三万士，只恨竟陵王。高吟水部诗，独访法曹宅。雪深不逢人，惟有罗浮客。莫奏水调歌，杨花怨春晚。萧萧日影斜，已绝广陵散。琼枝十二楼，玉镜三千户。伤心巩树春，花落雷塘路。玉辇宵游处，山萤万点飞。后庭方熠耀，不照锦帆归。僧汲空山月，煮茗松下啜。桑苧今不来，白云自禅悦。高僧话六朝，焚香共清昼。无数江南山，尽列窗中岫。京岘望杨州，石愧向江左。回首秋云飞，苍然见淮楚。洞里蕃釐观，江头十万家。春来歌玉树，不必问琼花。万朵锦云新，天涯赠美人。谁知江上色，却掩洛阳春。送客茱萸湾，迎客竹西口。歌吹满杨州，犹似昔年否。吴公台下路，风散野棠花。莫怨游魂远，芜城亦帝家。策马立烟皋，临江送波涛。楚乡不可望，落日苍山高。击楫过瓜洲，楚歌忽风雨。江门春浪生，夜夜蛟龙语。
广陵竹西亭十里与李于鳞别
作者：欧大任
朝代：明

邗沟十里江淮水，枚乘家在淮阴市。修竹歌投梁孝王，飞涛色起吴太子。悲风此地千年来，岂知今日吾与尔。尔从起家作藩使，山东李公满人耳。忆昔三秦早拂衣，济南殆欲终焉矣。芒屦能时岱岳行，钓竿秋向东溟洗。指挥万象恣鞭笞，叱咤群龙斗奇诡。睥睨湘水窥河梁，上薄风雅下正始。冯冯气直淩苍昊，独立万古风云徙。东游会稽观禹穴，秦人甬道越人垒。数子么么不足当，凭轼下之挥尺箠。吾本岭外之狂士，低眉龌龊谈簠簋。目摄贤豪喑哑间，干将上射斗牛紫。逢尔扬州城，送尔竹西里。翩然两黄鹄，高翼不可比。举觞落日天苍茫，平生肝胆颇相视。未能并猎孟诸野，稍亦思归南海涘。重来握手或有期，客星夜夜江淮起。
广陵行
作者：欧大任
朝代：明

赤日沦金镜，黄枢闇璿图。兹邦据海甸，自昔繁丽区。邗沟过山阳，夫差以驰驱。九鼎未入泗，祭胙归勾吴。汉宗有刘濞，拒谏干天诛。非也治宫馆，思霸蔑硕儒。枚生宅空岿，董相井亦芜。迹往伤荆杞，时来念屠沽。隋家代云季，南巡握灵符。持楫下汴水，开门朝江都。龙旗逼象纬，凤扆临星湖。奏乐九曲池，飞萤满山隅。儿童歌李花，高台夕欢娱。当时堕簪珥，今人拾玑珠。宝帐荒月观，锦帆散秋菰。我行一洒泪，悲歌杂啼蛄。翩翩游侠子，粲粲倾城姝。借问东陵贵，何如青门夫。
广陵遇蔡职方元卿
作者：欧大任
朝代：明

燕阳经术似河汾，汉署风流尚见君。金在曾求千里足，剑沉谁识七星文。词人海上青云色，迁客淮边白雁群。何事相逢贪握手，西来消息几时闻。
广陵驿送王元美兄弟归吴中
作者：欧大任
朝代：明

孤臣去国意何如，客路秋风广柳车。双阙恩曾怜狗马，五湖归不为鲈鱼。江头颇问观涛赋，霜后应题寄橘书。从此东南思二美，暮天搔首一踌躇。
庚寅元日立春次庚申旧韵
作者：欧大任
朝代：明

庆从天上履端辰，嵩祝声中广乐陈。五夜青旂先拂曙，千门綵仗已迎春。晴光傍槛梅霙照，淑气垂轩柳色新。椒醑辛盘仍此日，杖藜空目老江滨。
庚辰伏日道馆苦热时归怀不遂戏柬胡聂二山人
作者：欧大任
朝代：明

一官鸡肋尚悠悠，赤日红尘老更愁。可怪冷曹偏苦热，非关衰鬓怯逢秋。青松荫石山中几，碧浪黏天海上楼。抛却清凉君莫笑，灵台还伴董京游。
度岭五日胥江南下见青萝山
作者：欧大任
朝代：明

九峰云冉冉，何似太行情。誓墓心偏急，藏山气未平。江枫内史渡，沙草伏波营。踯躅还家梦，扬帆一夜行。
度岭怀钱汝瞻沈纯甫黎惟仁诸君
作者：欧大任
朝代：明

粤江三醉故人觞，立马关前一望乡。袅缀白云千垒石，飘零孤剑万家霜。别来痴岂谙时事，老去歌堪傍酒狂。无赖征鸿飞欲尽，那能相忆不沾裳。
康裕卿挽词
作者：欧大任
朝代：明

词客东嘉起，悠悠燕市閒。行孤肱自曲，吟苦鬓先斑。始遂丘樊乐，俄惊电露闲。橘花残石磴，槲叶满柴关。笔掩群鹅沼，书藏二雁山。汉家求禅草，应待所忠还。
开元寺阁夜
作者：欧大任
朝代：明

轻装犹作客，倦疾宿招提。楼橹临城近，星河傍户低。孤踪缑氏鹤，残梦汝南鸡。万事禁愁里，关山况鼓鼙。
弘法寺送徐子与谪长芦
作者：欧大任
朝代：明

回首金门感慨多，汉家迁客一悲歌。玉珂秋散祇园树，宝剑寒生易水波。郡里太行新雁起，尊前渤海白云过。主恩不遣长沙去，咫尺承明鬓已皤。
张仲实画鹅小幅为谢启东题
作者：欧大任
朝代：明

秋水官鹅浴雨寒，黄庭临写墨初乾。山阴不换琅琊去，留向芙蓉涌上看。
张仲实过杨州为余写容赋此以别
作者：欧大任
朝代：明

苜蓿斋前丘壑姿，雄飞君尚写当时。青云不止山公启，白发空能水部诗。三月烟花还此别，十年风雨几相思。故园为扫罗浮石，归访轩辕已有期。
张伯起求志园分赋得采芳径
作者：欧大任
朝代：明

开径游从少，芳菲今正繁。山多董林树，岸似武陵源。世岂堪成傲，人谁共避諠。何时伧父过，花发醉西园。
张伯邻集同社适夏木啭黄鹂时
作者：欧大任
朝代：明

黄鸟飞飞昼景迟，曲江家自有林池。烟中几啭成新弄，风里馀音入艳词。台倚阮公长啸夕，棋残谢傅醉听时。朋游何限嘤鸣意，桐帽棕鞋更可随。
张侍御按浙还京吴侍御见招同饮万金吾园中因病不赴
作者：欧大任
朝代：明

红药花边遣骑迎，青丝空返独含情。曲中一片西湖月，閒杀文园病马卿。好客将军陈孟公，门前时系五花骢。歌钟不到书生耳，斗酒新丰明月中。
张侍御按浙还京吴侍御见招同饮万金吾园中因病不赴·其一
作者：欧大任
朝代：明

红药花边遣骑迎，青丝空返独含情。曲中一片西湖月，閒杀文园病马卿。
张侍御按浙还京吴侍御见招同饮万金吾园中因病不赴·其二
作者：欧大任
朝代：明

好客将军陈孟公，门前时系五花骢。歌钟不到书生耳，斗酒新丰明月中。
张元易署中竹
作者：欧大任
朝代：明

东华清切地，直署依彤城。君来植丛竹，葳蕤夹池生。绿柯傍朱槛，翠筱榣丹楹。严霜久挺节，清露新濯茎。便娟甘泉色，檀栾兔园名。循隰比汧渭，拂坛似湘衡。惠风稍鸣戛，矞云遂峥嵘。谁云禁闼侧，而有沧洲情。三径何日开，二仲将游行。待君宜城酝，一听参差声。
张元易迁上林苑丞访其别署偶作
作者：欧大任
朝代：明

故人张仲蔚，斋馆学逃禅。岂薄汤官小，偏閒苑监年。树萩犹济上，司竹似淇边。简出常封印，清歌不废弦。薮连钩盾署，餐给水衡钱。颇足沽燕酒，相从一醉眠。
张太学幼于刘大理长钦顾司勋道行胡孝廉元瑞枉集徐氏东园迟李临淮惟寅不至共赋心字二首
作者：欧大任
朝代：明

江东词客至，高会主家林。鹊起中原日，鸿冥异代心。并驱皆上驷，照座半南金。厌次今方朔，为郎尚陆沉。赐园名杜曲，邀客到山阴。弦管歌中合，鱼龙席下今。石曾驱海至，溪似入江深。骠骑难同赏，空驰径寸心。
张太学幼于刘大理长钦顾司勋道行胡孝廉元瑞枉集徐氏东园迟李临淮惟寅不至共赋心字二首·其一
作者：欧大任
朝代：明

江东词客至，高会主家林。鹊起中原日，鸿冥异代心。并驱皆上驷，照座半南金。厌次今方朔，为郎尚陆沉。
张太学幼于刘大理长钦顾司勋道行胡孝廉元瑞枉集徐氏东园迟李临淮惟寅不至共赋心字二首·其二
作者：欧大任
朝代：明

赐园名杜曲，邀客到山阴。弦管歌中合，鱼龙席下今。石曾驱海至，溪似入江深。骠骑难同赏，空驰径寸心。
张山人将游五岳过予寓舍为别二首
作者：欧大任
朝代：明

暂揖市上鞭，一送云中辔。归时五游成，示我青苔字。张公江海客，亦诵龙虎文。他日相逢处，罗浮鹤是君。
张山人将游五岳过予寓舍为别二首·其一
作者：欧大任
朝代：明

暂揖市上鞭，一送云中辔。归时五游成，示我青苔字。
张山人将游五岳过予寓舍为别二首·其二
作者：欧大任
朝代：明

张公江海客，亦诵龙虎文。他日相逢处，罗浮鹤是君。
张幼于卜筑石湖书来索诗寄咏三首 其一 稽范堂
作者：欧大任
朝代：明

姑胥台下路，千里见平芜。镜白新开阁，帆青旧赐湖。梅花犹可谱，竹叶尽成符。君向东邻住，因知德未孤。
张幼于卜筑石湖书来索诗寄咏三首 其三 存故庌
作者：欧大任
朝代：明

一代风流尽，今看有数公。杖藜宁可见，俎豆此能同。醉石云霞侧，残编涕泪中。八哀吾欲赋，烟艇思何穷。
张幼于卜筑石湖书来索诗寄咏三首 其二 浮黛楼
作者：欧大任
朝代：明

架壑出层巅，吴山玉槛前。明霞飞碧浪，片黛涌青天。茶磨观音石，梅湾白雀泉。潜夫如已著，何待乞归田。
张幼于卜筑石湖书来索诗寄咏三首·稽范堂
作者：欧大任
朝代：明

姑胥台下路，千里见平芜。镜白新开阁，帆青旧赐湖。梅花犹可谱，竹叶尽成符。君向东邻住，因知德未孤。架壑出层巅，吴山玉槛前。明霞飞碧浪，片黛涌青天。茶磨观音石，梅湾白雀泉。潜夫如已著，何待乞归田。一代风流尽，今看有数公。杖藜宁可见，俎豆此能同。醉石云霞侧，残编涕泪中。八哀吾欲赋，烟艇思何穷。
张幼于园中观白公石
作者：欧大任
朝代：明

白傅风流在，千年此石苍。鸡林谁并价，燕寝坐凝香。秀色烟霞上，端居枕席旁。君家园倍胜，触目况琳琅。
张幼于自白下过广陵见访
作者：欧大任
朝代：明

惟上秋将尽，高天鸿雁哀。挂帆杨子色，载酒秣陵来。山雨沾书阁，江枫落弩台。十年思见汝，莫负故人杯。
张户部伯邻宅同郭仪部方尚宝夜集
作者：欧大任
朝代：明

菊觞宁厌数，骑马屡过门。结客多同舍，看花似故园。月高燕市路，砧近汉宫垣。不有中郎酒，谁堪秋思繁。
张掖门再别曾缮部
作者：欧大任
朝代：明

关前立马色苍苍，抗手还同汉署郎。双阙风云分去路，千山冰雪照离觞。蓟门赋后馀双鬓，碣石书归待八行。别汝相思无远近，天涯一望九回肠。
张掖门留别曾以三缮部
作者：欧大任
朝代：明

燕市千杯送我归，中原交友似君稀。易为易水悲歌泪，难把河梁落日衣。霜草台边孤骑去，朔云天畔几鸿飞。谁怜长乐听钟客，独向江淮忆禁闱。
张秋病中遣闷
作者：欧大任
朝代：明

舟航便卧疾，衾枕屡曾移。鼓柁谋多拙，弹冠老自疑。东皋三岁赋，西署几篇诗。傥乞残生去，躬耕尚未迟。
张羽王自楚中寄题蘧园适闻其藩相之报次韵慰答二首
作者：欧大任
朝代：明

下雉椷书到，荒园待结邻。馀皇荆自弃，章甫越偏亲。我愧谋生计，君今失路人。厌闻裾可曳，丘壑实藏身。知尔愁驱马，何人遣牧羊。归仍张廌竹，产乏葛家桑。小苑骄梁客，雄风答楚王。千秋君自爱，赤管似差强。
张羽王自楚中寄题蘧园适闻其藩相之报次韵慰答二首·其二
作者：欧大任
朝代：明

知尔愁驱马，何人遣牧羊。归仍张廌竹，产乏葛家桑。小苑骄梁客，雄风答楚王。千秋君自爱，赤管似差强。
张羽王过寺馆小饮
作者：欧大任
朝代：明

流落惊还喜，逢君醉不疑。香台冰溜下，祇树鸟栖时。偈颇容弹指，诗宁论解颐。岂堪还玩世，去矣十洲期。
张羽王邀游白塔寺太初上人精舍
作者：欧大任
朝代：明

西迁君始返，余亦陆同沉。难偈双趺冷，经禅一树深。清斋能缮性，白日见修心。欲问南宗学，相随到少林。
张见甫自新蔡来访得情字书字二首
作者：欧大任
朝代：明

竹林残暑摄衣迎，揖客西来坐尽倾。异代河山扶片语，中原渔猎傍时名。马嘶讲肆非官舍，鸾啸高天岂世情。囊有酒钱君莫问，金鞍还许过孤城。大淮新雨涨何如，谁道君停下泽车。狂似酒人歌易水，游同词客集漳渠。藤蓑早约三江钓，玉笈今藏五岳书。握手尊前看意气，西风归骑一踌躇。
张见甫自新蔡来访得情字书字二首·其一
作者：欧大任
朝代：明

竹林残暑摄衣迎，揖客西来坐尽倾。异代河山扶片语，中原渔猎傍时名。马嘶讲肆非官舍，鸾啸高天岂世情。囊有酒钱君莫问，金鞍还许过孤城。
张见甫自新蔡来访得情字书字二首·其二
作者：欧大任
朝代：明

大淮新雨涨何如，谁道君停下泽车。狂似酒人歌易水，游同词客集漳渠。藤蓑早约三江钓，玉笈今藏五岳书。握手尊前看意气，西风归骑一踌躇。
弥陀寺西馆方秀才见过
作者：欧大任
朝代：明

宾客通家似孔融，标鲜满坐有兄风。一时童子即无数，看尔含香入汉宫。
归来行
作者：欧大任
朝代：明

持禄匪取容，怀归岂高洁。牵拘守文墨，蹇劣惭班列。传经余未能，驰辨犹更拙。感会际昌辰，嘉招忝群杰。陶公微宦情，邴氏励初节。朗识早知几，幽贞贵明决。生平怀五岳，疲薾恋双阙。腼颜暴芳膻，流沫悲涸辙。渊沉亮止鉴，云飞足怡悦。白驹谢场苗，一丘俟来哲。
彩云江阁
作者：欧大任
朝代：明

阁上书声江上闻，峤南人识孝廉君。衣冠此日朝明主，带得彤墀五色云。
彭稚脩听雨斋
作者：欧大任
朝代：明

客子息心久，高斋缃帙开。濯枝初淅沥，忽过豫章台。瀑雪飘空下，松风杂响来。此时欹枕听，赋罢兴悠哉。
彰义门重别陈梦庚
作者：欧大任
朝代：明

蓟雪苦分离，青毡君莫疑。韩公方下教，赵德始为师。海市江瑶柱，山城绿荔枝。故园行渐近，书札报相思。
征妇怨二首
作者：欧大任
朝代：明

远信过张掖，征衣寄陇西。夜乌惊妾梦，底事傍窗啼。近撤黄花戍，新屯豹海兵。可怜眉子月，西照受降城。
征妇怨二首·其一
作者：欧大任
朝代：明

远信过张掖，征衣寄陇西。夜乌惊妾梦，底事傍窗啼。
征妇怨二首·其二
作者：欧大任
朝代：明

近撤黄花戍，新屯豹海兵。可怜眉子月，西照受降城。
徐子与入都见访
作者：欧大任
朝代：明

蓟云千片拥骅骝，把袂中原感旧游。一别雪飞桐柏水，三年书寄白蘋洲。铜龙见尔鸣珂入，金马怜予待诏留。短发萧骚惟侠气，紫貂还问酒家楼。
徐子与春日表台宴集得春字
作者：欧大任
朝代：明

客来十日饮河滨，淮蔡城边气色新。把袂未消千里雪，开尊先散万家春。嵩山杳霭连王屋，洛水萦回带孟津。百尺高台君试望，中原鞭弭更何人。
徐子与王元美见过招陆无从同集斋中
作者：欧大任
朝代：明

渡江先约住芜城，二子中原念我情。博士业能传楮大，酒人游自爱荆卿。不知豸绣飘霜色，忽有骊珠傍月明。燕市狗屠君更访，风尘何处可藏名。
徐子与闽中书至时余在青萝山中
作者：欧大任
朝代：明

昆明万里久无书，尺素东来十月馀。玉笛遥传沧海曲，綵虹新傍武夷车。弹冠豸映双蓬鬓，伏枕乌啼一草庐。消渴经年惭削槁，茂陵堪自老相如。
徐子与黎惟敬见过李于美方允治同集得灯字
作者：欧大任
朝代：明

客满西斋夕，浑忘冷似冰。给从官里酒，席近佛前灯。待曙朝双阙，寻春醉五陵。十年筋力在，吾敢羡飞腾。
徐子渐林汝学许子鸣三山人秋夜过集得秋字
作者：欧大任
朝代：明

开轩新典鹔鹴裘，风叶霜花满御沟。星汉几回看七首，河山曾不邈垆头。书成似是潜夫论，璧在何妨说客游。籍甚二豪拚酩酊，尊前萧瑟蓟门秋。
徐州度黄河酬舒观察
作者：欧大任
朝代：明

孔令离筵酌酒歌，风尘犹傍战场过。雁声颇共乡心远，春色偏于客路多。芒砀东来开钜鹿，昆崙西坼注黄河。临戎秉宪如君几，戏马台前兴若何。
徐氏东园玉兰花
作者：欧大任
朝代：明

万玉林中送艳香，纤腰束素舞霓裳。何年移得蓝田色，春在朱门十二廊。
徐氏园留别金陵诸公
作者：欧大任
朝代：明

一尊出祖凤皇原，犹是高皇旧赐园。淮水不知明月去，钟山今见草堂存。文章江左群公盛，韦杜城南二姓尊。别去独怜招隐赋，萋萋芳草忆王孙。
得佘合肥书酬寄
作者：欧大任
朝代：明

忆昨輶轩逼岁除，万山残雪独驱车。邗沟一望濡须口，犹得淮西双鲤鱼。督邮岂解折腰迎，闻道庐江出带星。谁怜玉舄风尘色，会送飞凫入汉庭。
得佘合肥书酬寄·其一
作者：欧大任
朝代：明

忆昨輶轩逼岁除，万山残雪独驱车。邗沟一望濡须口，犹得淮西双鲤鱼。
得佘合肥书酬寄·其二
作者：欧大任
朝代：明

督邮岂解折腰迎，闻道庐江出带星。谁怜玉舄风尘色，会送飞凫入汉庭。
得周使君国雍书却寄
作者：欧大任
朝代：明

使者巴西雨雪中，犹题尺素付归鸿。即看草奏明光近，何似驱车峻坂雄。童子自能迎郭伋，诸生谁不待文翁。他时若问扁舟客，秋色江头万树枫。
得张助甫凉州书以二诗见寄时助甫已移江左二首
作者：欧大任
朝代：明

岁入飞黄净虏尘，上书归似玉门人。边歌醉学伊州曲，河水寒流积石春。尚有公车留倦客，只今开府用词臣。江南渐近渔樵地，嬴得相逢白发新。苜蓿成花酒作泉，龙沙何似鹭洲前。繁钦赋忆天山夜，王粲军还邺下年。望阙星光回睥睨，渡江秋色满櫜鞬。知君不浅南楼兴，早晚烟波系客船。
得张助甫凉州书以二诗见寄时助甫已移江左二首·其一
作者：欧大任
朝代：明

岁入飞黄净虏尘，上书归似玉门人。边歌醉学伊州曲，河水寒流积石春。尚有公车留倦客，只今开府用词臣。江南渐近渔樵地，嬴得相逢白发新。
得张助甫凉州书以二诗见寄时助甫已移江左二首·其二
作者：欧大任
朝代：明

苜蓿成花酒作泉，龙沙何似鹭洲前。繁钦赋忆天山夜，王粲军还邺下年。望阙星光回睥睨，渡江秋色满櫜鞬。知君不浅南楼兴，早晚烟波系客船。
得徐叔子归长沙消息
作者：欧大任
朝代：明

三年楚客独还家，北望京华路转赊。从此梦中难觅汝，不知何处是长沙。
得朱孔阳书却寄
作者：欧大任
朝代：明

天高木落尉陀楼，萧瑟千家望斗牛。五岭北来鸿雁字，大江西下白云秋。宅非蒋诩贫无客，书愧虞卿老更愁。纵有长裾何处曳，自能箕踞卧沧洲。
得朱秉器汾上入蜀书时予将归岭外口占代柬
作者：欧大任
朝代：明

使君参省大藩侯，三尺今持入蜀游。绵上云移汶领日，峨眉雪照剑门秋。趋朝簪履曾相忆，开府旌旗不可留。渐隔翱翔天路远，更能竿牍问沧洲。
得李少参本宁书却寄
作者：欧大任
朝代：明

金马才名擅綵毫，周南留滞念君劳。上雍车骑秦云远，分陕山河汉月高。胡部款边瞻棨戟，羌儿游猎拜旌旄。悬知开府铭勋日，曾是中朝解佩刀。
得黄希尹金陵书答以四韵
作者：欧大任
朝代：明

送君白门去，五载尚为郎。握手知何日，题书问故乡。潮声江浦雁，秋色石城霜。一叶西风外，无因到洛阳。
御史大夫吴兴潘公治河功成恩授诰命
作者：欧大任
朝代：明

司水今尊总宪权，负薪楗竹向风烟。劳多禹绩随山日，恩似尧封锡壤年。飞挽军储盈百万，河渠奏牍纪三千。召归正协台衡望，虎拜行瞻衮冕前。
御史大夫姑苏袁公新拜春官宗伯赋上贺篇时余南还
作者：欧大任
朝代：明

彤墀鸣佩秩宗尊，一岁三迁是主恩。周乐奏歌惟有札，汉臣家世几如袁。朝来山色尚书府，秋入江声白下门。公去趋朝吾益远，直从南斗忆台垣。
德胜门候驾上陵
作者：欧大任
朝代：明

维皇肇殷礼，昌历万载期。爰修寝园谒，感彼雨露滋。六龙翼銮铃，八骏纷以驰。前茅乌丸骑，后乘豹尾旗。虔奉两宫行，躬示四国仪。齐宫祾恩下，灵贶煜金支。千官扈清跸，万姓瞻黄麾。齐欢川岳宁，稽首陈雅诗。
忆周汝砺
作者：欧大任
朝代：明

都亭一以别，闻尔在毗陵。白袷初归客，青山不负丞。持醪因嫩菊，擘蟹爱寒蒸。从此秋风艇，江南忆季鹰。
忆四弟读书岱青楼
作者：欧大任
朝代：明

书来闻尔注离骚，海上青山对浊醑。织畚纬萧贫亦得，不妨长啸白云高。
忆宋霖望刘用时游西湖未返
作者：欧大任
朝代：明

姑苏城下别风烟，闻尔从师上浙船。遥想女儿湖上醉，浴凫飞鹭锦帆边。
忆新安旧游寄何少愚李功甫汪禹乂郑鲁文金上甫
作者：欧大任
朝代：明

黄公垆下一经过，忆尔沉冥解醉歌。羞出青山为小草，厌闻沧海有惊波。津邮书后帆无恙，风雨床头剑若何。官比王戎虽未贵，竹林虚负五君多。
忆昔行寄邓山人因怀王应瑞龙子文
作者：欧大任
朝代：明

忆昔学书剑，北游赋骊驹。逢君大庾岭，倾盖城南隅。春风三月下章水，看花直过金陵市。金陵风雅盛文儒，汉室西京恐未如。东阁尽闻开相府，布衣不遣待公车。归来抱策南海曲，两举乡书未蒙录。落日羞过醉尉亭，闲云独卧王官谷。躬耕下噀岁全荒，垂钓中洲乐偏足。相逢杯酒日纷纷，四海知心独有君。君今八十吾非少，别后音书那可闻。王生薄宦离家远，涿邑行人未应返。龙子留都复上书，南来不得寄双鱼。梅花岭下空相忆，铁汉楼西横浦驿。时来握手定有期，归鸿为我传消息。
忆罗浮梅花
作者：欧大任
朝代：明

长安久客寄僧扉，四载犹趋白虎闱。梦中每扣朱明洞，坐列瑶池万玉妃。芒鞋竹杖亦堪适，绿辔雕鞍犹未息。海上春随缟袂寒，山中酒熟琼酥色。吾家四百三十二之青山，上有织铁九锁飞云万仞巀业磥砢谁能攀。梅花待我应相忆，为报先生献岁还。
忧
作者：欧大任
朝代：明

饘粥恭三命，犁锄倦一丘。无文嗟泽豹，不下愧江鸥。穷贱身何益，艰虞念未酬。柴门垂白叟，偃息敢忘忧。
怀伦三膳部
作者：欧大任
朝代：明

名家擢甲擅文章，三载留都尚作郎。起草曾闻趋建礼，含香今待入明光。苍龙阙下云霄近，白鹭洲前烟水长。一别沧江劳伫望，明年鸡树忆翱翔。
怀傅木虚游勾漏未返
作者：欧大任
朝代：明

葛洪昔日求丹处，闻尔飘飖驾羽车。风静乍疑鸾啸后，田荒犹识象耕馀。朝随石室攀圭洞，夜蹑天坛礼玉虚。龙峤有经何处觅，蒙山应授羡门书。
怀关中王生
作者：欧大任
朝代：明

闻君住岳久，生计未全疏。石磴秋犹湿，松苓日自锄。沉冥无所问，服食更何如。知有山涛举，稽康莫报书。
怀吴明卿兼寄沈嘉则
作者：欧大任
朝代：明

炎天五马忆秋嘶，汉主何时召会稽。莫怪年来无尺素，雁飞不到七闽西。郡符兼领武夷山，怀惠移家客未还。应是丹砂犹可学，江淹长向白云间。
怀吴明卿兼寄沈嘉则·其一
作者：欧大任
朝代：明

炎天五马忆秋嘶，汉主何时召会稽。莫怪年来无尺素，雁飞不到七闽西。
怀吴明卿兼寄沈嘉则·其二
作者：欧大任
朝代：明

郡符兼领武夷山，怀惠移家客未还。应是丹砂犹可学，江淹长向白云间。
怀唐一允治
作者：欧大任
朝代：明

忻逢炎景息，调轸向中霄。白露连秋汉，鲜云卷夕飙。怡情持蕙草，含思抚兰苕。忆女音尘阔，高城望独遥。
怀唐户曹允治
作者：欧大任
朝代：明

淡烟碧锁柳千条，尚忆同君白下桥。万里云霄身独病，十年江汉路空遥。蒋陵山色飘晴禁，瓜步钟声落暮潮。旧约为寻东省去，秋风将托木兰桡。
怀延平龙别驾子文
作者：欧大任
朝代：明

尺书曾寄武夷君，九曲题诗不可闻。墨绶暂辞山县长，铜符今领郡参军。题舆已见陈蕃起，岸帻谁同谢奕群。想见镡津千里外，何年双剑在风云。
怀张助甫
作者：欧大任
朝代：明

吏部起汝海，英声冠时髦。蚤荷宰府辟，朗鉴同山涛。一麾转蹉跎，藩方行亦劳。南临江汉长，西窥岷嶓高。播迁何年始，倦游值今兹。捐佩诉重华，投书吊湘累。委心保贞素，托意寄遐栖。坟素知深衷，物我何足齐。啸月景夷台，枕流大淮堤。翔鹍谢霄羽，潜虬媚岩姿。我昔未相遘，再报邯郸书。中原幸良觌，停驺几踌躇。欢会易暌柝，嬿婉徒相于。尺素旷不达，碧云隔光仪。揽桂予滞留，折麻劳尔思。眇邈恨今朝，引领寄长谣。芳春正骀荡，谷鸟鸣迁乔。林葩映绿荑，泽草茂紫虈。安得荐华觞，及此攀柔条。矫首望嵩少，拂衣俟嘉招。
怀徐子与读书山中
作者：欧大任
朝代：明

阙下曾思侍从臣，风尘不到五湖春。且从茅氏开金涧，谁为徐卿送玉麟。浊酒可能容我辈，浮名未肯傍时人。钓船亦有夷犹兴，何处汀洲采白蘋。
怀斌公
作者：欧大任
朝代：明

曾忆逢师处，餐风二十年。松青难记岁，头白只安禅。钟阜宫云外，罗浮海鹤前。津梁知不远，警锡日南天。
怀方员外
作者：欧大任
朝代：明

闻君郎署罢官贫，十口樵川过几春。鸡犬相随怜避地，江山无恙待归人。天边高枕青萍在，海内雄辞白发新。客有感恩称邑子，羞将名姓问荆榛。
怀方明府上许京师
作者：欧大任
朝代：明

河梁征骑不能攀，忆尔追趋鹓鹭班。日出晴云开北阙，雪消春色满西山。垆烟缥缈彤墀上，佩玉参差綵仗间。召对亦知明主意，江阳人望赐金还。
怀曹子念
作者：欧大任
朝代：明

季布惟一诺，君卿无五侯。囊金因客尽，匣剑向人愁。风雨便高枕，菰芦寄小舟。相思东海上，几醉王鲈秋。
怀潘少承
作者：欧大任
朝代：明

登楼何处望吾乡，书札经年鬓欲苍。莫以江都怜董相，谁能洛涘学潘郎。海边暮雨枫千树，淮上秋风雁几行。彩笔青云须努力，蹉跎容易老星霜。
怀竹西社诸子
作者：欧大任
朝代：明

精舍西河为客开，竹林当日集群才。匣中寒色双钩出，句里飞涛八月来。捐佩只今荃蕙远，废诗不但蓼莪哀。岭头木叶江风急，尽起征鸿过弩台。
怀胡元瑞
作者：欧大任
朝代：明

十载披榛共雅游，君诗正始见风流。兰阴山下船船雨，瀫水城边岁岁秋。知有诸编藏宛委，自堪一褐老沧洲。蒹葭不尽怀人意，独送飞鸿万里楼。
怀苏子冲
作者：欧大任
朝代：明

闻道辟疆园，蓬蒿积短垣。诗篇传海岳，剑术老乾坤。判袂燕台侧，题书濮水原。相思日南北，吾亦别金门。
怀薛考功仲常二首
作者：欧大任
朝代：明

南曹今北上，消息近何如。白下多新句，昆陵少定居。龙分愁别剑，雁断忆传书。岁晚偏萧索，何人荐子虚。别汝秦淮上，音尘望履綦。汀洲劳远梦，枉渚失佳期。萧艾何为者，椒兰今若兹。所思犹万里，惆怅采江蓠。
怀薛考功仲常二首·其一
作者：欧大任
朝代：明

南曹今北上，消息近何如。白下多新句，昆陵少定居。龙分愁别剑，雁断忆传书。岁晚偏萧索，何人荐子虚。
怀薛考功仲常二首·其二
作者：欧大任
朝代：明

别汝秦淮上，音尘望履綦。汀洲劳远梦，枉渚失佳期。萧艾何为者，椒兰今若兹。所思犹万里，惆怅采江蓠。
怀西樵吟送梁生南还二首
作者：欧大任
朝代：明

大科峰顶听山鸡，日出沧溟雾不迷。赠尔金闺双綵笔，为余题遍碧云西。西樵千丈望罗浮，十载藏书尚有楼。蓟北归人凭问信，七松明月铁泉秋。
怀西樵吟送梁生南还二首·其一
作者：欧大任
朝代：明

大科峰顶听山鸡，日出沧溟雾不迷。赠尔金闺双綵笔，为余题遍碧云西。
怀西樵吟送梁生南还二首·其二
作者：欧大任
朝代：明

西樵千丈望罗浮，十载藏书尚有楼。蓟北归人凭问信，七松明月铁泉秋。
怀铜梁张中丞肖甫
作者：欧大任
朝代：明

江左扁舟不可逢，束刍宁得诣林宗。庐前白鹤将千岁，杖底峨眉第几峰。兵法早传黄石秘，玺书频下紫泥封。知君綵笔难高卧，何许勋名在景钟。
怀陈督学道襄豫章解归
作者：欧大任
朝代：明

忆君偃蹇畏途难，南楚诸生恋讲坛。自理钓鱼归客艇，谁论簪豸侍臣冠。海边瑶草曾相寄，岭外梅花只自看。报遁倦游书已上，莫令烟水旧盟寒。
怀靳师道
作者：欧大任
朝代：明

铁瓮城边路，怀人径寸心。夕鸿前浦远，春雨大江深。笔札留东观，风云在上林。游閒知爱客，飞盖日相寻。
怀高升伯陈伯符二博士
作者：欧大任
朝代：明

岳立儒林二子名，别来何以报同声。江花每忆华阳馆，蓟雁频飞白下城。赤管著书真汝事，青山高枕得吾生。天涯璚树凭谁寄，秋满潇湘问去程。
思归
作者：欧大任
朝代：明

通籍金闺已四年，遗经仅得守师传。息心渐已焚残草，学道何妨老一毡。客醉每参禅讲坐，僧贫犹乞笔耕钱。思归欲借缑山鹤，骑入罗浮七洞天。
怡云阁
作者：欧大任
朝代：明

波鳞片片起，怡悦此中间。弘景良常隐，安仁洛涘閒。风霆时出岫，霖雨且栖山。西涧曾非远，扶藜几往还。
怨歌行
作者：欧大任
朝代：明

高台风萧萧，下泽波湛湛。春草绿已萎，游子岁月深。驾言御松舟，写我繁忧襟。昔来睢鸠鸣，今已蟋蟀吟。遨游将安归，弭棹回塘阴。胡马嘶陇首，塞鸿翔汉南。我欲往从之，江永思难任。伫立睇川涂，一寄瑶华音。行行采兰苕，聊以纾我心。
总制蓟辽梁公破胡铙歌四首
作者：欧大任
朝代：明

骠骑东行塞色开，誓师曾上蓟丘台。炒蛮星散长昂走，日落黄云万里来。曹家寨前胡马行，古北口外边烽明。征鸿不断关城月，笛里梅花何处声。百战吞胡塞上名，戚家兵似李家兵。独持绣斧从天下，霜满将军细柳营。北门三卫近辽阳，制府临边宝剑光。奏凯乘春歌吹入，汉家新缚左贤王。
总制蓟辽梁公破胡铙歌四首·其一
作者：欧大任
朝代：明

骠骑东行塞色开，誓师曾上蓟丘台。炒蛮星散长昂走，日落黄云万里来。
总制蓟辽梁公破胡铙歌四首·其三
作者：欧大任
朝代：明

百战吞胡塞上名，戚家兵似李家兵。独持绣斧从天下，霜满将军细柳营。
总制蓟辽梁公破胡铙歌四首·其二
作者：欧大任
朝代：明

曹家寨前胡马行，古北口外边烽明。征鸿不断关城月，笛里梅花何处声。
总制蓟辽梁公破胡铙歌四首·其四
作者：欧大任
朝代：明

北门三卫近辽阳，制府临边宝剑光。奏凯乘春歌吹入，汉家新缚左贤王。
恩上人过斋中
作者：欧大任
朝代：明

柴门能一过，住泊偶随缘。弟子供斋几，都人候讲筵。家通慈氏学，山隐辟支禅。我愧操彤管，将诗未可传。
恭候圣驾出郊视牲
作者：欧大任
朝代：明

千官警跸下斋宫，圣主郊禋秩祀崇。碑丽牺牲严在涤，邸行琮璧待升中。登坛似见燔柴上，灌玉因知陟降同。闻道礼图黄阁奏，甘泉堪自老杨雄。
恶风叹
作者：欧大任
朝代：明

边海入夏多恶风，今年十日五日同。闾阎万灶萧条后，城郭千门黯淡中。掀林古柳吹欲尽，刮地枯桑折已空。鸡犬晨号拥败壁，鸟雀昼啄微僵虫。白波溟濛绝津渡，家人斗粟营无路。先生晏眠被如铁，起窥窗牖半开户。村西老翁匍匐来，哽咽忧时贫不诉。四方水旱夙饱闻，五岭岁时似堪度。东南民力阴自竭，西北军输久难措。往年豫徵今年粮，斗斛取盈例非故。春农布种望雨泽，十日恶风势犹怒。丁男沟壑即未免，老朽骨骸宁复顾。独饥愿赐一国食，独寒愿赐千家布。恶风恶风日不已，那得帝恩广膏露。先生听此重悄然，独立三叹风益颠。租繇煎迫禾稼死，老翁何处呼皇天。吁嗟老翁莫哽咽，村东寡妇哭卖田，官家白系偿珠钱。
悼马
作者：欧大任
朝代：明

羡女龙媒种，西来渥水旁。平生空慷慨，垂死独凄凉。细草青春软，黄沙白日长。中涓求骏骨，持此报燕王。
惊雷篇
作者：欧大任
朝代：明

昊天时疾威，积风殆先兆。阴阳适相薄，蓊郁怒而剽。我舟次江介，迅雷击樯杪。丰隆破响来，列缺飞光剽。隐隐尚填填，霆奋更火燎。骇气久奔激，倏闪远罗曜。斯须匕箸失，顾盻篙师咷。世异景公台，变似夷伯庙。休咎我方省，善否天所照。震邻已切躬，察痾蚤求疗。在莒能无忘，居邹惧难肖。夕惕敕戒勤，励德永思劭。
惟敬出次郊园示予以功德寺牡丹之盛辄赋二诗讯之
作者：欧大任
朝代：明

广陵红药洛阳花，一曲山芗为客誇。万朵千枝看欲遍，问君何事恋京华。君从花下忆天涯，予亦长安五见花。惟有青山怜倦客，几人容易得烟霞。
惟敬出次郊园示予以功德寺牡丹之盛辄赋二诗讯之·其一
作者：欧大任
朝代：明

广陵红药洛阳花，一曲山芗为客誇。万朵千枝看欲遍，问君何事恋京华。
惟敬出次郊园示予以功德寺牡丹之盛辄赋二诗讯之·其二
作者：欧大任
朝代：明

君从花下忆天涯，予亦长安五见花。惟有青山怜倦客，几人容易得烟霞。
惟敬席上喜思伯使还
作者：欧大任
朝代：明

步兵厨里一尊深，闻尔还镳喜不禁。使者玉鱼亲走送，故人金马独浮沉。弹冠意气谁相许，拄杖烟霞尚可寻。醉后莫论烽火事，并州空折白云心。
感寓四首
作者：欧大任
朝代：明

焦明不知凤，斥鴳不知鹏。高驾肃通衢，下笑蓬累行。君看叔孙氏，孰与鲁两生。笑傲岩穴下，焉知棉蕝成。万世在吾后，传者非公卿。我心已尘石，请谢世上名。起坐每达旦，忧来不遑宿。按剑惜隋珠，刖足羞荆玉。张仪不遇还，反受苏秦辱。方齐击睢时，岂识为张禄。尘埃谁免侵，天运有来复。升沉久已知，岂就季主卜。尺木不可量，斗水不可觞。孟尝一言听，足高而志扬。所以鲁连子，长往东海旁。弃之纳履去，贫贱庸何伤。旷望车马途，名利争鸿毛。缤纷市中子，长揖交钱刀。时来有钟鼎，命达称贤豪。摩肩仍击毂，倾辀常所遭。虿尾怀螫毒，讵能解天韬。炯鉴岂在远，膏火不可逃。柱下识溪谷，汉阴惭桔槔。愿从千古士，尚志潜蓬蒿。
感寓四首·其一
作者：欧大任
朝代：明

焦明不知凤，斥鴳不知鹏。高驾肃通衢，下笑蓬累行。君看叔孙氏，孰与鲁两生。笑傲岩穴下，焉知棉蕝成。万世在吾后，传者非公卿。我心已尘石，请谢世上名。
感寓四首·其三
作者：欧大任
朝代：明

尺木不可量，斗水不可觞。孟尝一言听，足高而志扬。所以鲁连子，长往东海旁。弃之纳履去，贫贱庸何伤。
感寓四首·其二
作者：欧大任
朝代：明

起坐每达旦，忧来不遑宿。按剑惜隋珠，刖足羞荆玉。张仪不遇还，反受苏秦辱。方齐击睢时，岂识为张禄。尘埃谁免侵，天运有来复。升沉久已知，岂就季主卜。
感寓四首·其四
作者：欧大任
朝代：明

旷望车马途，名利争鸿毛。缤纷市中子，长揖交钱刀。时来有钟鼎，命达称贤豪。摩肩仍击毂，倾辀常所遭。虿尾怀螫毒，讵能解天韬。炯鉴岂在远，膏火不可逃。柱下识溪谷，汉阴惭桔槔。愿从千古士，尚志潜蓬蒿。
感秋
作者：欧大任
朝代：明

四壁鸣蛩似故园，松楸万里哭声吞。谁怜夜夜青萝梦，长听秋风老蓟门。
感秋
作者：欧大任
朝代：明

青女霜飞醉倚楼，得归偏喜故园秋。潇湘江上孤舟客，木落猿啼并是愁。
感遇
作者：欧大任
朝代：明

翡翠飞峤南，珊瑚起沧湄。自顾非二物，何由遇君知。金门谬通籍，嘉招荷恩私。彯樱步华阙，鸣佩趋彤墀。引领属玉馆，结睇承明扉。笔札每慰籍，英贤恒追随。时操下里曲，窈听钧天吹。一割铅刀望，片腋狐白资。献纳固非分，千载逢清时。感君缱绻意，羁绁未敢辞。衷肠君自识，摅此持相贻。
感遇六首
作者：欧大任
朝代：明

高楼在西北，崔嵬青云端。绮窗玉玲珑，阿阁椒与兰。明月沧池东，列宿丽且繁。中庭凉飙激，肃肃罗帷寒。佳人眇天末，荒草霜露残。徽音不可闻，哀丝讵能弹。朝亦以悲酸，暮亦以汍澜。妾有榜泄歌，谁为平生欢。鸿鹄顾其羽，池上鸣趋跄。四海求匹俦，独立每彷徨。昔余从南来，薄游入燕京。浮云夹车毂，明星照干将。敛足声利区，矫翼翰墨场。流览驱百代，狂澜浩纵横。大雅忽在兹，中原幸相当。披褐拂鞶厉，周旋翱以翔。千载在一朝，离合宁可常。邈哉二三子，念我双明珰。改服承嘉惠，顾盻昭王台。黄金竟安在，碣石浮云开。邯郸一鼓瑟，易水风且哀。燕赵悲歌人，忼慷怀归来。东登泰山上，下有沧海流。晞发餐日精，一望麟凤洲。渺渺三神山，宫阙如云浮。虞巡柴岱宗，肆觐东诸侯。登封七十家，升中乃射牛。燕齐扼腕谈，入海多宿留。安期不可遇，羡门不可求。肃然与石闾，日月今千秋。吾将仍羽人，乘蹻于丹丘。还顾望大河，北风水增波。梁王召词臣，宾客来相过。日暮登平台，积雪高嵯峨。游子一长啸，更为蓬池歌。蒯缑行自怜，古欢今如何。长淮向南流，直过曲江侧。子弟昔娱游，枚马来偃息。伊余遘清时，滥荷公府辟。承明别我友，肃穆广陵役。躧步文学林，笔札墙下积。月请有升斗，商歌出金石。朝阳梧桐枝，矫矫凤凰翼。七襄欲报君，思见君颜色。
感遇六首·其一
作者：欧大任
朝代：明

高楼在西北，崔嵬青云端。绮窗玉玲珑，阿阁椒与兰。明月沧池东，列宿丽且繁。中庭凉飙激，肃肃罗帷寒。佳人眇天末，荒草霜露残。徽音不可闻，哀丝讵能弹。朝亦以悲酸，暮亦以汍澜。妾有榜泄歌，谁为平生欢。
感遇六首·其三
作者：欧大任
朝代：明

改服承嘉惠，顾盻昭王台。黄金竟安在，碣石浮云开。邯郸一鼓瑟，易水风且哀。燕赵悲歌人，忼慷怀归来。
感遇六首·其二
作者：欧大任
朝代：明

鸿鹄顾其羽，池上鸣趋跄。四海求匹俦，独立每彷徨。昔余从南来，薄游入燕京。浮云夹车毂，明星照干将。敛足声利区，矫翼翰墨场。流览驱百代，狂澜浩纵横。大雅忽在兹，中原幸相当。披褐拂鞶厉，周旋翱以翔。千载在一朝，离合宁可常。邈哉二三子，念我双明珰。
感遇六首·其五
作者：欧大任
朝代：明

还顾望大河，北风水增波。梁王召词臣，宾客来相过。日暮登平台，积雪高嵯峨。游子一长啸，更为蓬池歌。蒯缑行自怜，古欢今如何。
感遇六首·其六
作者：欧大任
朝代：明

长淮向南流，直过曲江侧。子弟昔娱游，枚马来偃息。伊余遘清时，滥荷公府辟。承明别我友，肃穆广陵役。躧步文学林，笔札墙下积。月请有升斗，商歌出金石。朝阳梧桐枝，矫矫凤凰翼。七襄欲报君，思见君颜色。
感遇六首·其四
作者：欧大任
朝代：明

东登泰山上，下有沧海流。晞发餐日精，一望麟凤洲。渺渺三神山，宫阙如云浮。虞巡柴岱宗，肆觐东诸侯。登封七十家，升中乃射牛。燕齐扼腕谈，入海多宿留。安期不可遇，羡门不可求。肃然与石闾，日月今千秋。吾将仍羽人，乘蹻于丹丘。
慈上人夏日见过
作者：欧大任
朝代：明

碧云何处至，似是雁门僧。驰论无中驷，翻经已上乘。泉香金涧茗，簟冷紫花藤。为问南宗学，今传第几灯。
慈圣皇太后寿日上御皇极殿受贺赐宴
作者：欧大任
朝代：明

上寿慈闱侍玉銮，龙颜晓色御楼看。祝同嵩岳千官听，宴似瑶池万岁欢。马乳入觞催举酹，虎盐登俎饫加餐。镐京此日臣何幸，既醉恩深欲报难。
慈寿寺
作者：欧大任
朝代：明

千佛祝釐山下听，中天百尺似明庭。太行不断西来色，长送甘泉万岁青。
憩元阳羽人山房次张节韵
作者：欧大任
朝代：明

炼师何处去，缥缈凤笙家。沧海随风驭，蓬莱驻日车。林栖珠树鹤，云覆石坛花。知有登仙路，何年蹑紫霞。
憩和州香泉馆
作者：欧大任
朝代：明

何代温汤馆，今依浴院开。气蒸江汉上，云度历阳台。鹤沼荒明月，骊宫散紫埃。惟馀功德水，长许濯缨来。
戚都护歌
作者：欧大任
朝代：明

忆昔嘉靖庚癸年，烽火夜照通甘泉。棘门灞上已无将，穹庐大漠况敢前。墙子岭边五千骑，古北口外十万弦。边沙猎猎吹人面，搀抢几岁临幽燕。隆庆之初劳北顾，明堂授钺赫斯怒。闽浙召归戚都护，诏练边兵给边赋。长城乘阵皆敌台，朔野出师尽戎路。健儿何地不英雄，战士如林共肝腑。匈奴西散犬羊群，铁壁金墉上切云。至尊宵旰念辽蓟，速以都护除妖氛。入帐立呼诸校尉，联营分属五将军。从此旌麾骠骑出，敢言图画麒麟勋。太白入月岁在子，左贤授首余吾髓。昆弥部落典属国，騊駼云锦通关市。辕门宴士击鼓钟，雅歌投壶盛冠履。都护年今五十秋，登坛紫电烱双眸。阶崇特进恩方渥，功冠中兴世莫俦。弓高子孙汉龙额，门墙肯纳崔亭伯。留屯深仗何人力，天生李晟为社稷。使者长安飞授敕，天闲赐马玉花赤。多少书生愿勒铭，青天预扫燕然石。
戴使君邀集镇海楼
作者：欧大任
朝代：明

使君开阁出风尘，客有羊何尽葛巾。江下牂牁连澒洞，岭分衡岳斗嶙峋。步檐桑落千杯月，吹笛梅花万树春。休汝不教车骑入，白云今乞宰官身。
戴元植入觐将返淳安留赠有作因次韵送之
作者：欧大任
朝代：明

郎官星下最知名，种得桃花已满城。邑近桐乡推大令，经尊戴氏授诸生。芙蓉石削三峰色，天目涛飞九里声。著作几人如尔锦，登楼何处望春明。
户部黄公祠
作者：欧大任
朝代：明

沧溟汇东流，五岭雄南纪。斗牛光曜祥，秦汉人文起。黄公绝代贤，磅礴钟灵委。权奇产骥材，仁厚歌麟趾。弱冠腾声华，颖脱从此始。熙熙孝宗朝，赐第金门里。抟风薄层霄，逐电绝九轨。文章足润身，黔黎正资理。试吏更海邑，搉商届江汜。飘飘江汉谣，蔼蔼闾阎喜。尸祀畏垒民，吏隐漆园子。风云会紫庭，日月开朱邸。郎署密含香，使辀远传棨。武宗肃南巡，督饷先驱使。方纾扈跸劳，遽达悬车旨。明农即故山，齐物吟秋水。中兴论旧功，上德尊耆齿。赐金贲衡门，扶杖瞻宸扆。诗成寄幽怀，酒进介繁祉。徵车道尚迟，撤瑟事长已。慇勤有道碑，悽楚延陵诔。乡人吊墓钦，过客式闾企。阖棺评月旦，祭社列簠簋。景行仰俊民，弦匏播休美。回首于氏门，应名郑公里。家传小戴经，世秉曲台礼。煌煌光我明，芳猷自天启。西望龙山云，临风荐兰芷。
扬子江上寄伦膳部
作者：欧大任
朝代：明

夷犹望京邑，江月听秋潮。谁念扁舟客，新林向版桥。
承恩寺访杨维五何惟圣不遇
作者：欧大任
朝代：明

寻君腊八会，不遇竟空还。落叶一灯下，寒云双树间。深栖知净理，强出愧清班。纳禄吾犹晚，惟应学闭关。
承诸公过西堂赏菊得儒字
作者：欧大任
朝代：明

黄花何太瘦，偏足映癯儒。爱客留诗句，呼儿续酒壶。径疑陶氏宅，门岂陆家湖。野外盘餐少，频来兴莫孤。
报华存叔书问兼寄明伯
作者：欧大任
朝代：明

尺书劳问大江滨，赤日红尘老此身。贫似庾郎惟有韭，归同张翰亦思莼。已营织畚栖山宅，还约扬帆渡海人。高士二何犹念我，慧泉将访草堂新。
报恩寺塔灯
作者：欧大任
朝代：明

九级琉璃净土旁，帝城今现玉毫光。因看塔火知生灭，未必高僧舍利藏。
抱膝轩为朱宗良赋
作者：欧大任
朝代：明

双钩挂壁閒，长啸问匡山。酒客呼卢过，诸生佐锻还。玄言存系表，白眼向人间。君自吟梁父，何妨一掩关。
招商歌
作者：欧大任
朝代：明

飕飕渠上风，湜湜水中沚。昼卷夕还舒，宛结双莲子。吴娃越女音节和，夜凉继日棹击波。水有鱼兮沚有莎，君不游兮何以歌。歌玉凫，奉金觚，君乐饮酒乐只且。
招彦国仲登二子入社得欢字
作者：欧大任
朝代：明

翩翩华盖啸双鸾，翠壁丹厓欲见难。社待陶公应肯入，坐无车胤不成欢。兰湖正拟同纫佩，蒲涧曾期共考槃。雪后东来一乘兴，扁舟无惜剡溪寒。
招隐祠西折入玉蕊洞
作者：欧大任
朝代：明

题诗石上已封苔，玉蕊春深尚未开。不为南徐留福地，篮舆何事入山来。
拟古四首
作者：欧大任
朝代：明

窈窕芙蓉池，乃在西园侧。池上双鸳鸯，并戏朝与夕。别君已三载，弦望无消息。寒温宁得知，何况见颜色。踟蹰念离居，沉忧不能食。愿因东南风，一送归飞翼。行行东路长，去去西人远。形影参以商，道路骥以蹇。别指双星期，零露秋未返。急景逝若飞，兰茝忽已晚。曲房惊飙来，一夕三辗转。揽衣不下堂，河汉自清浅。松柏何郁郁，其上维女萝。浮萍失本根，飘泊随清波。昔奉君子欢，赠我丝五紽。宛转结同心，鞶绣字不磨。何意久暌离，空室蛜蝛多。馨香竟不灭，叹息将如何。美人在长安，音徽间复阔。不奉君光仪，膏沐委蓬发。青鸟西飞还，报我一书札。字字长相思，归期邈秦越。妾如霜中花，君如云间月。非君是妾夫，一心谁能察。
拟古四首·其一
作者：欧大任
朝代：明

窈窕芙蓉池，乃在西园侧。池上双鸳鸯，并戏朝与夕。别君已三载，弦望无消息。寒温宁得知，何况见颜色。踟蹰念离居，沉忧不能食。愿因东南风，一送归飞翼。
拟古四首·其三
作者：欧大任
朝代：明

松柏何郁郁，其上维女萝。浮萍失本根，飘泊随清波。昔奉君子欢，赠我丝五紽。宛转结同心，鞶绣字不磨。何意久暌离，空室蛜蝛多。馨香竟不灭，叹息将如何。
拟古四首·其二
作者：欧大任
朝代：明

行行东路长，去去西人远。形影参以商，道路骥以蹇。别指双星期，零露秋未返。急景逝若飞，兰茝忽已晚。曲房惊飙来，一夕三辗转。揽衣不下堂，河汉自清浅。
拟古四首·其四
作者：欧大任
朝代：明

美人在长安，音徽间复阔。不奉君光仪，膏沐委蓬发。青鸟西飞还，报我一书札。字字长相思，归期邈秦越。妾如霜中花，君如云间月。非君是妾夫，一心谁能察。
拟古赠林太史三首
作者：欧大任
朝代：明

浮云西北来，黄鹄东南飞。由来是匹俦，羽翼何当乖。岂不胶与漆，谗言变欢谐。扬蛾日以亲，掩鼻日以疑。良会不可久，万里今在兹。出门视颜色，风波更何期。少小冠椒房，被服惟绮缟。宫中谣诼多，弃捐焉不早。濯濯芙蓉花，盈盈菉葹草。盻盻羞相怜，婷婷自难好。妾不悔蛾眉，君恩傥终保。碣石急悲风，榆柳日已疏。淩晨首往路，征鸿并南徂。嘹唳朔云中，感之心郁纡。参商徒可望，弦筈当何如。延首宫阙远，愿爱千金躯。双环镜江月，泪下盈方诸。
拟古赠林太史三首·其一
作者：欧大任
朝代：明

浮云西北来，黄鹄东南飞。由来是匹俦，羽翼何当乖。岂不胶与漆，谗言变欢谐。扬蛾日以亲，掩鼻日以疑。良会不可久，万里今在兹。出门视颜色，风波更何期。
拟古赠林太史三首·其三
作者：欧大任
朝代：明

碣石急悲风，榆柳日已疏。淩晨首往路，征鸿并南徂。嘹唳朔云中，感之心郁纡。参商徒可望，弦筈当何如。延首宫阙远，愿爱千金躯。双环镜江月，泪下盈方诸。
拟古赠林太史三首·其二
作者：欧大任
朝代：明

少小冠椒房，被服惟绮缟。宫中谣诼多，弃捐焉不早。濯濯芙蓉花，盈盈菉葹草。盻盻羞相怜，婷婷自难好。妾不悔蛾眉，君恩傥终保。
拥翠楼
作者：欧大任
朝代：明

列岫满窗中，翠色飞林杪。因之听松飙，卷帘坐清晓。
挽同伯宗侯
作者：欧大任
朝代：明

天家诏老表朱扉，大雅如君一代稀。苑秘不劳传玉枕，巷歌惟有颂缁衣。西池夜雨芙蓉落，南浦秋风雁鹜飞。十载匡山修净土，白莲花下几知归。
挽彭孔嘉徵君八韵
作者：欧大任
朝代：明

白首胥台隐，贞孤亦可师。工书繁笔札，好客满茅茨。墙溷十年赋，江湖九咏词。鹖冠终已矣，蝉冕更何为。棐几经犹掩，衡门泪已滋。黔娄称谥日，桑扈返真时。五岭神交客，三吴感逝诗。州来心许在，挂剑岂无期。
挽朱贞吉
作者：欧大任
朝代：明

帝家仙鸟自迦陵，岂但称诗起中兴。经在共知刘子政，书成谁似李阳冰。天边客梦为蝴蝶，海上神游学大鹏。哭汝不堪还雪涕，匡山犹忆十年灯。
挽葛明府子静
作者：欧大任
朝代：明

循吏高风孰与齐，去思多在七闽西。贤声邺郡春秋纪，乡行平舆月旦题。马鬣只今封玉碗，鸾书何日下金闺。诸孙结驷多冠盖，人向闾门忆杖藜。
挽陈子野
作者：欧大任
朝代：明

秋早闻君病，吾来哭盖棺。垂纶江雨急，邀笛阁云寒。阶下兰先悴，屏间竹未残。不知何事业，人作太丘看。
挽高封君六韵
作者：欧大任
朝代：明

学省荣封典，恩从阙下颁。教方推石氏，年颇似商颜。翳论深藏箧，儒名老闲关。颐情三釜食，真宅四明山。薤露栖丹旐，松风洒白纶。何时华表上，如见鹤飞还。
摄山顶法光禅师草庵
作者：欧大任
朝代：明

不是头陀苦行，由来佛性自圆。破釜闲支白石，瘦藤高挂青天。
攸镇驿陪叶赣州饯送何中丞
作者：欧大任
朝代：明

滩头五马饯筵开，共送中丞绣斧回。山拥玉虹随去节，雪吹金液照行杯。单车曾见埋轮疏，独坐今推补衮才。乡里衣冠吾已愧，客星犹自傍三台。
放歌行
作者：欧大任
朝代：明

恻恻复恻恻，四座长叹息。劝君绿酒放我歌，汉室方隆似磐石。汉初定鼎河陇头，长安宫阙似云浮。烟花甸服三千里，锦绣山河百二州。赤帝之子为汉祖，四叶神孙称帝武。泰山梁甫盛礼仪，宝鼎芝房传乐府。欲麾羽骑靖宛胡，先遣楼船出齐鲁。此时佳气何郁哉，复道层楼对凤台。承露东连三殿矗，相风南向九关开。九关鸡鸣天欲白，咸阳春满千人宅。使者横行半凿空，书生上奏皆驰画。北伐齐分五道军，西来尽召诸侯客。待诏时登金马门，酣歌晚聚铜驼陌。卖珠小子宴北宫，牧豕孤儿揖东阁。柏梁台中盛赋诗，玉堂殿下承恩泽。承恩更有过侯王，赐第开门近建章。校猎常驰射熊馆，遨游多入斗鸡场。庭中列侍羽林士，门下传呼谒者郎。羽林谒者通朝籍，剑客庖人沾玉食。叱咤吹嘘有鬼神，弹冠结授生颜色。吁嗟汉室盛衣冠，寂寞何人独考槃。岂无旅邸空书牍，尚有公车未拜官。慷慨为君歌一曲，出门何处望长安。
故大司寇刘公之孙尧士来求黄太史碑文却还大庾仆曾拜公于家食因附致哀挽之私
作者：欧大任
朝代：明

欲悬宝剑何由至，不过山阳亦自悲。马首北平曾拜日，楸行东武竟封时。九言黄父今犹记，十字延陵幸有碑。爱尔凤毛还别去，天涯云树最相思。
敕长藩政为茀斯邦侯作
作者：欧大任
朝代：明

大江西下豫章台，朱邸千年帝子开。汉代拥旄传诏出，周家剪叶奉藩来。人从赤舄尊明德，世以青箱见异才。揖客淮南招隐地，小山丛桂更须栽。
敬观高庙御容于临淮侯家因见曹国公铁券遗像
作者：欧大任
朝代：明

千年草昧识龙颜，一代君臣想像间。亲以舅甥周肺腑，盟同带砺汉河山。鼎湖日月开钟阜，甲帐风云出玉关。奕叶勋劳麟阁上，至今貂冕尚崇班。
文华殿侍班宣广西十寨大捷
作者：欧大任
朝代：明

左掖趋跄步不迟，鸿胪新整汉官仪。仗移讲殿开朱户，班引朝簪上赤墀。日影觚棱云五色，露光戈戟玉千枝。小臣十载看铜柱，山越今欢奏捷时。
文太史九十寄上
作者：欧大任
朝代：明

山中杖屦道弥尊，曾忆当年一扫门。天许东吴开寿域，人从南海望台垣。书传掌故儒宗学，酒洽乡人圣主恩。汉室辟雍还酳爵，苍颜黄发老乾坤。
文寿承见过同游平山堂得中字
作者：欧大任
朝代：明

燕台芳草思何穷，谁道维扬此会同。海上涛声生赋后，江南山色落杯中。楚天高映三城雪，朔气长飘万里风。还共题诗秦博士，醉来双目送飞鸿。
文德承吴孝父王省夫吴虎臣过斋中小集得东字
作者：欧大任
朝代：明

客馆过从少，情亲有数公。关西推任侠，江左得词雄。禅友天都旧，诗人淮海穷。高谈疑稷下，深隐似墙东。舞剑琴书侧，衔杯薜荔中。箧馀经策在，囊愧酒钱空。花气时时醉，莺声处处同。山阳即此地，共作灌园翁。
文德承小景为陈季迪题
作者：欧大任
朝代：明

千寻浮玉有高台，云气多从树杪开。携客版桥桥上望，片帆西向大江来。
斋后尝酒
作者：欧大任
朝代：明

莲花社客葛巾行，横得攒眉嗜酒名。弥勒若容餐米法，不妨苏晋共持觥。
斋夜
作者：欧大任
朝代：明

廨里双林月，城边一涧烟。西斋诵经罢，寥寥兹夕眠。
新宁饮张明府县斋
作者：欧大任
朝代：明

远游何处寄行踪，越绝天南几百峰。官暇弹琴逢单父，客来停骑似临邛。清香燕寝秋悬榻，明月严城夜听钟。为政风流谁可比，尊前山更照芙蓉。
新安别华父
作者：欧大任
朝代：明

南来岭外二年赊，并辔东风又岁华。铁笛尔思吴苑月，青尊吾醉蓟门花。山人诗在宁知侠，国士恩深敢问家。抗手新都还此别，莫令漂泊失天涯。
新开龙池雅社李裕德邀集
作者：欧大任
朝代：明

东田社里是精庐，石上龙池一镜虚。洗屐沧波曾亦足，杖藜名岳更何如。赤冈路引茅茨远，红板桥通橘柚疏。自可双林修净土，为椷莲藏贝多书。
新春曲寄子冲
作者：欧大任
朝代：明

玉貌飒风沙，何人不忆家。江南春未到，马上听琵琶。曲中花半开，羯鼓莫频催。芳草思公子，春从濮上来。宜春连下苑，十里色葳蕤。白马翩翩去，金鞭半欲垂。徐生誇绝倡，醉杀五陵豪。我醉何持赠，君王有赐袍。
新春曲寄子冲·其一
作者：欧大任
朝代：明

玉貌飒风沙，何人不忆家。江南春未到，马上听琵琶。
新春曲寄子冲·其三
作者：欧大任
朝代：明

宜春连下苑，十里色葳蕤。白马翩翩去，金鞭半欲垂。
新春曲寄子冲·其二
作者：欧大任
朝代：明

曲中花半开，羯鼓莫频催。芳草思公子，春从濮上来。
新春曲寄子冲·其四
作者：欧大任
朝代：明

徐生誇绝倡，醉杀五陵豪。我醉何持赠，君王有赐袍。
新河宋应元汾州张子翔同枉斋中
作者：欧大任
朝代：明

高士双藜杖，潜郎一草庐。讵云埤上宅，不似茂陵居。斋颇鸣僧磬，閒能读道书。逢君谈半偈，禅理更何如。
新淦夜泊
作者：欧大任
朝代：明

西风摇落后，久客尚江乡。灯照金□月，帆收玉笥霜。鸥矶时泊宅，渔市夜鸣榔。禁得离愁远，天南雁字长。
新秋同文寿承沈懋学文休承许殿卿姚元白黎惟敬集吴约卿高斋得飞字
作者：欧大任
朝代：明

初闻征雁送斜晖，凉夜高斋此会稀。沧海月从危堞过，太行云入小窗飞。狂来每忆莲池咏，醉后还寻竹径归。万里秋风长作客，尊前空愧薜萝衣。
新秋陪黎惟敬宴迷楼得帆字
作者：欧大任
朝代：明

亭皋落叶乱枫杉，拥传来游得并骖。骤雨千山泉并下，高楼双树日犹衔。隋堤南走荒金埒，汴水西流散锦帆。平楚萧条君更望，莫因离别湿青衫。
新郑北门读子产墓碑
作者：欧大任
朝代：明

忆昔干戈际，扶颠独有君。礼能交晋楚，学已辨参汾。莫以刑书铸，而忘策府勋。城边溱洧水，呜咽几回闻。
方伯求持卷见过有赠
作者：欧大任
朝代：明

三都今奏赋，两浙尔称才。自昔霸王略，多从羁旅来。负薪曾未倦，扣角不须哀。突兀黄金气，风云满蓟台。
方伯费公卜葬先太夫人有日适自闽迁粤过里襄事盖孝感也赋诗志之
作者：欧大任
朝代：明

过家上冢主恩浓，龙耳新阡瑞气钟。丰碣镂金严赑屃，空山窆玉耸芙蓉。云霞五色鸾书诰，日月千秋马鬣封。从此长沙勋业盛，天门八翼傍庐峰。
方侍御德新宅伏日同诸公宴集得台字
作者：欧大任
朝代：明

青骢人正避，皂帽客犹来。酒以金鱼换，谈容玉麈陪。迎风开岳色，消暑倚霜台。君已投车辖，那能不醉回。
方太常邀饮谢驸马山亭避暑得微字
作者：欧大任
朝代：明

王家邸第綵云围，百尺亭空入翠微。觞榼暑轻千日酒，藤萝秋挂六时衣。桥边石在鲸犹动，台上箫停凤欲飞。雪藕冰桃盘白玉，晚凉吾亦醉忘归。
方奉常李明府招同黎秘书徐方伯集于广惠寺
作者：欧大任
朝代：明

兰若一尊春可怜，鸣珂初散未央前。会从七子称诗地，身领诸侯入计年。秘馆召归沧海钓，玺书催上豫章船。他时去住应相忆，尚有扬雄守太玄。
方子及李于田邀陪吴明卿同陆无从方仲美集天界寺属骤雨过得山字
作者：欧大任
朝代：明

载酒因词伯，相携萧寺闲。云来常满阁，雨急欲沉山。净土莲花后，新林竹树间。谁令许玄度，扶策夜深还。
方武选子升龙别驾君杨朱计部子得过饮
作者：欧大任
朝代：明

诸郎称宿学，名姓满西都。易出燕家竖，骚如楚大夫。宦情经岁月，客路半江湖。交莫论深浅，酣歌向尔徒。
方鸿胪允治吴驾部公择顾司勋道行李司封于田过集青溪馆
作者：欧大任
朝代：明

春色鸣珂满旧京，一尊溪上薜萝情。尽娱山泽琴中散，谁许英雄酒步兵。槛俯流澌通急溜，帘开疏雨过高城。同时几似操觚客，何但甘泉侍从名。
方鸿胪允治方子及范介儒二比部枉集青溪馆得鸿字
作者：欧大任
朝代：明

紫绮裘披朗月中，溪头犹得一尊同。谢家墅远风流在，孙楚楼高莽苍空。何处关山闻落木，二年江汉送飞鸿。相逢且醉凉秋色，酒客今惟十数公。
方鸿胪邀同许太常张太学饮齐园
作者：欧大任
朝代：明

奉常典客雅称诗，才子东来不可期。曲宴幸同漳水会，名园况似洛阳时。席边月冷松犹茂，篱下霜彫菊未迟。我亦自扶消渴后，十千平乐醉何辞。